Ingredjenti 600g għaġina ħelwa 600g krema pastiċċiera taħlita ta' frott differenti bħal: kiwi, għeneb iswed, frawli, ħawħ u berquq (jekk ikun fl-istaġun) glaze … trid tkun trasparenti Metodu Ixgħel il-forn 180 0 C, gass numru 4-5.

Lesti l-għaġina ħelwa.

Idlek dixx tal- flan b'dijametru ta' 23ċm bi ftit marġerina u roxx ftit dqiq fuqu.

Importanti ħafna li l-qiegħ ikun jinqala'.

Iksi dan id-dixx bl-għaġina u neħħi l-għaġina żejda kollha ta' madwar ix-xfar.

Taqqab il-qiegħ b'furketta biex l-għaġina ma tintefaħx.

Sajjar fuq l-ixkaffa tan-nofs tal-forn għal madwar 30-35 minuta.

Neħħi l-għaġina mill-forn u ħalliha fuq xibka tal-ħadid biex tiksaħ sew.

Ipprepara l-krema pastiċċiera.

Aħsel il-frott sew u qaxxar fejn hemm bżonn.

Imla l-forma tal-għaġina msajra bil-krema.

Ħalli l-krema tiksaħ għal kollox qabel tqiegħed il-frott fil-wiċċ.

Żejjen skont il-gosti tiegħek bil-frott tal-għażla tiegħek.

Ipprepara l- glaze skont l-istruzzjonijiet mogħtijin fuq il-pakkett.

Idlikha fuq il-frott b'pinzell.

Poġġi l- flan fil-friġġ biex tagħqad tajjeb qabel isserviha.


Il-Filo Pastry hija l-unika għaġina li ma tistax tagħmilha int. Din bilfors trid tinxtara lesta u ssibha fil-bank tal-friża tas-supermarkets.

Ingredjenti Filo pastry Bżar aħdar Bżaru aħmar 100g kurrad 60g karrotti 40g basal

50g faqqieħ

Bżar u melħ

Aqta 7 biċċiet tal-għaġina ta' daqs 16cmx16cm il-waħda.

Triq tagħmel ħafna attenzjoni int u taqbad din l-għaġina għax malajr tinkiser.

Idlek il-folji bil-butir u poġġi folja waħda kontra l-oħra biex tifforma diversi ponot.

L-aħjar biex tidlek hu li ddewweb il-butir u ddellek bil-pinzell.

B'hekk tkun żgur li l-għaġina ma tinkisirx.

Qiegħed kull biċċa ta' l-għaġina ġo forma tal-forn.

Jekk ma jkollokx forom tal-metall jew ċaqquf tad-daqs li trid, tista tuża tal-foil.

Sajjar ġo forn moderat għal madwar 20 minuta.

Meta jkunu lesti hallihom jiksħu sew qabel ma tneħħihom mill-forma.

Qatta l-ħaxix kollu f' biċċiet tawwalin.

Ġo taġen kbir saħħan ftit żejt taż-żebbuġa.

Meta jkun saħan sew qalli malajr il-ħaxix.

Żid il-ħabaq.

Roxx ftit bżar u melħ.

Ħawwad tajjeb.

Aħsel it-tadam u żidu sħiħ ma' din it-taħlita.

Imla l-forom ta' l-għaġina b'dan il-ħaxix.


Ingredjenti 200g lewż u żellewż 350g dqiq self raising 120g butir artab 100g zokkor tajjeb għad-dijabetiċi bastun tal kanella imsiemer tal-qronfol qoxra maħkuka ta' nofs larinġa u nofs lumija 3 bajd essenza tal-vanilja

Ixgħel il-forn 200 0 C, gass numru 6.

Inkalja ftit il-lewż u l-ġellewż.

Trid tagħmel attenzjoni biex ma jsirx ħafna, għax inkella jagħmel togħma morra.

Ħallih jiksaħ sewwa.

Farrku f' biċċiet imdaqqsin.

Ġo skutella ħallat il-lewż, ġellewż flimkien mad-dqiq, il-kanella u l-imsiemer tal-qronfol.

Żid il-qxur tal-larinġ u lumi.

Ħawwad tajjeb.

Ġo skutella oħra qiegħed il-butir u z-zokkor.

Ħaddimhom tajjeb u meta t-taħlita tiġi qisha krema żid it-taħlita tad-dqiq.

Ħawwad tajjeb.

Żid il-bajd u għaġen sakemm tifforma għaġina.

Gerbebdin l-għaġina ġo stretch and seal u qiegħed fil-friġġ għal mhux anqas minn sagħtejn.

Ikun aħjar jekk tkun tista' taħlliha fil-friġġ għal lejl sħih.

Kif tagħmel din il-figolla

Ixgħel il-forn 190 0 C, gass numru 5.

Iksi pjanċa tal-forn bil-karta tal-forn u fuqha qiegħed forma żgħira tal-figolla.

Din il forma ma jridtx ikolla qieh.

Imla nofs din il-forma bl-għaġina.

Idlek bl-ilma u żejjen b'xi lewż.

Sajjar fil-forn għal madwar 45 minuta.


Ingredjenti 3 gambli kbar għal kull persuna żejt taż-żebbuġa.

Jekk tista uża extra virgin . lumi bżar midħun frisk u melħ Metodu Neħħi l-biċċa t'isfel tal-gambli u ħalli r-ras.

Fuqhom roxx ftit bżar u melħ.

Saħħan taġen li jkollu l-qiegħ magħmul bħal gradilja.

Trid issaħħnu tajjeb ħafna.

Meta tkun żgur li saħan tajjeb sajjar il-gambli għal madwar 3 minuti.

Trid issajjar fuq kull naħa.

Meta jkun saru neħħi mit-taġen u qiegħed fuq platt ċatt kbir.

Fil-wiċċ għamel ftit meraq tal-lumi.

Servi sħan.

Jekk trid tista sservihom fuq ftit risotto jew inkella fuq insalata.

Roxx ftit żejt u żejjen bil-flieli tal-lumi.


Ingredjenti gambli 2 bajdiet imdaqqsin dqiq frak tal-ħobż żejt għall-qali Metodu Jekk se tuża gambli friski, l-ewwel sajjarhom u wara qaxxarhom.

Jekk se tuża tal-friża, l-ewwel ħalli l-friża tinżel kollha qabel issajjarhom u tqaxxarhom.

Lesti żewġ platti ċatti: wieħed bid-dqiq u l-ieħor bil-frak tal-ħobż.

Ofsoq il-bajd ġo skutella u ħabbathom tajjeb.

L-ewwel għaddi l-gambli mid-dqiq, wara mill-bajd u fl-aħħar iksihom sew bil-frak tal-ħobż.

Saħħan ftit żejt nadif ġo kazzola u aqli l-gambli meta dan ikun saħan sew.

Oqgħod ferm attenta li ma tinħaraqx biż-żejt jagħli.

Servi sħan fuq insalata friska tal-ħass.

Jekk trid servi skutelli żgħar bil- mayonnaise u zalza tartar fil-ġenb.


Il-qarabagħli meħtieġ għal din ir-riċetta jrid ikun mit-twil u kemm jista' jkun irqiq.

Ingredjenti 1kg qarabagħli 400g irkotta 60g ġobon maħkuk 6 bajdiet 1⁄2 tazza ħalib tursin imqatta' rqiq ħafna aruka għat-tiżjin

żejt taż-żebbuġa

bżar mitħun frisk u melħ

Aħsel il-qarabagħli, naddfu u qattgħu fi slajsis.

Għallih f'ħafna ilma għal ftit minuti.

Importanti li ma jitgħaffiġx.

Jekk trid tista' taqlih jew issajru fuq grilja.

Saħħan il-forn 180 0 C, gass numru 4.

Qiegħed l-irkotta ġo skutella u għaffiġha tajjeb.

Żid il-bajd, it-tursin, il-ħalib u l-ġobon magħha.

Roxx ftit bżar u melħ u ħawwad tajjeb sakemm it-taħlita tiġi qisha krema.

Idlek forma tonda tat-torti daqsxejn fonda bi ftit żejt.

Jekk il-forma li għandek hi baxxa, uża tnejn u poġġihom waħda fuq l-oħra meta ssajjar fil-forn.

Iksi l-qiegħ tal-forma bil-qarabagħli.

Qiegħed ftit mit-taħlita fuqu u kompli ibni hekk saff wara l-ieħor sakemm tuża kemm it-taħlita tal-irkotta kif ukoll il-qarabagħli.

Illixxa l-wiċċ u għatti b'biċċa fojl.

Sajjar fil-forn għal madwar 35-40 minuta.

Din il-froġa tisserva kemm sħuna kif ukoll kiesħa.

Servi fuq platt kbir u żejjen bl-aruka.

Flimkien mal-froġa tista' sservi insalata tat-tadam u ħass.


Ingredjenti 500ml ħalib 100g smid 50g ġobon maħkuk 25g butir isfar ta' bajda ftit nuċimuskata maħkuka bżar mitħun frisk u melħ Metodu Ixgħel il-forn 200 0 C, gass numru 6.

Ferra' l-ħalib ġo kazzola u roxx ftit bżar u melħ.

Qiegħed fuq nar moderat sakemm it-taħlita tiftaħ tagħli.

Baxxi n-nar u żid is-smid ftit, ftit.

Ħawwad il-ħin kollu biex it-taħlita ma tiffurmax boċċi.

Żid il-bajda u nofs il-butir u kompli ħawwad.

Żid nofs il-ġobon, roxx ftit nuċimuskata, bżar u melħ u ħawwad tajjeb.

Idlek pjanċa tal-forn bi ftit żejt jew butir u ifrex din it-taħlita fuqha sakemm tiksaħ.

L-għoli tat-taħlita jrid ikun ta' madwar ċentimetru u nofs.

Idlek dixx tal-forn taċ-ċaqquf bil-butir.

Aqta' forom tondi tal-għaġina u poġġihom fid-dixx imrikkbin fuq xulxin.

Ferrex dadi żgħar tal-butir fuq il-qatgħat tal-għaġina.

Roxx il-bqija tal-ġobon u ftit bżar u melħ.

Aħmi għal madwar 20 minuta.

Servi sħan.

Tista' sservihom biz-zalza tat-tadam frisk u ġobon maħkuk fil-wiċċ.


Ingredjenti 4 qatgħat irqaq tal-vitella 2 bajdiet frak tal-ħobż ( bread crumbs )… uża minn dak mixtri lest fil-pakkett dqiq ftit ħalib ftit żejt u marġerina biex taqli bżar mitħun frisk u melħ

Naddaf il-qatgħat tal-vitella mix-xaħam u l-ġilda u poġġihom fuq platt kbir u ċatt.

Roxx ftit bżar u melħ fuqhom miż-żewġ naħat.

Ferrex ftit dqiq fuq platt ċatt u agħmel ftit frak tal-ħobż fuq platt ċatt ieħor.

Tista' tuża biċċa karta oljata minflok il-platti.

Ħabbat il-bajd u l-ħalib ġo skutella.

Għaddi kull biċċa vitella mid-dqiq.

Ara li tinkesa kollha.

Issa għaddiha mit-taħlita tal-bajd u l-ħalib u wara iksiha bil-frak tal-ħobż.

Importanti li l-vitella tinkesa kollha tajjeb.

Saħħan taġen kbir u dewweb fih taħlita ta' ftit żejt u marġerina.

Din it-tip ta' taħlita tevita li l-laħam tari jinħaraq.

Aqli l-vitella fuq nar baxx sakemm issir tajjeb miż-żewġ naħat.

Ftakar li l-vitella m'għandhiex bżonn ħafna nar u għalhekk issir malajr.

Poġġi l-vitella msajra fuq sarvetta tal-karta biex jinxtorob iż-żejt żejjed.

Servi mill-ewwel flimkien ma' insalata tal-gosti tiegħek u ftit chips .

NOTA: Minflok vitella tista' tuża majjal li jkun maqtugħ irqiq ħafna.


Ingredjenti għaġina tat-torti 600ml ħalib 4 bajdiet bżar u melħ 60g ġobon tat-toqba 60g pancetta jew bacon Metodu 1.

Idlek dixx tal-flan u iftaħ l-għaġina.

Ġo taġen qalli ftit il-pancetta.

Ferrixha fuq il-qiegħ ta' l-għaġina.

Fuqha poġġi biċċiet żgħar tal-ġobon.

Ġo bieqja qiegħed il-ħalib u l-bajd, il-bżar u l-melħ.

Ħallat tajjeb flimkien u ferrex din it-taħlita fuq il-ġobon.

It-torta trid tintela b' din it-taħlita.

Jekk tiggosta fil-wiċċ tista troxx ftit ġunġlien.

Sajjar fil-forn 1800C Gas Numru 4-5 għal madwar 40 minuta.

Tista tagħmel tipi ta' quiches żgħar.

Il- varjazzjonijiet biex timla l-quiche huma kbar u tista tuża l-imaġinazzjoni tiegħek.

Dawn huma ftit eżempji:

Tadam bil-mustarda

Il-ħaxix kollu huwa tajjeb

Gobnijiet differenti

Tonn taż-żejt


Ingredjenti 600g għaġina tal-pizza perżut… l-aħjar li tuża gammon billi jtiegħem aħjar bajda iebsa faqqiegħ mozzarella ftit żejt ġulġlien Metodu Lesti l-għaġina.

Ixgħel il-forn 220 0 C, gass numru 7.

Qatta' l-perżut fit-tul u poġġih ġo skutella.

Ħokk il-mozzarella f'biċċiet kbar.

Qatta' l-bajda iebsa f'biċċiet.

Naddaf il-faqqiegħ u qattgħu f'biċċiet imdaqqsin.

Żid kollox mal-perżut u ħawwad mingħajr ma tfarrak l-ingredjenti.

Iftaħ l-għaġina fit-tond u mhux fil-kobor u poġġiha fuq dixx tal-forn midluk bi ftit żejt.

Qiegħed ftit mit-taħlita fuq naħa WAĦDA BISS tal-għaġina.

Idlek ix-xifer tal-għaġina bl-ilma u ilwih fuq il-mili biex l-għaġina tieħu forma ta' nofs qamar.

Agħfas tajjeb ix-xfar flimkien biex il-mili ma joħroġx waqt is-sajran.

Taqqab il-wiċċ b'furketta u idilku biż-żejt.

Jekk trid roxx ftit ġulġlien fuqu.

Aħmi għal madwar 20-25 minuta.

NOTA : Tista' timla l- calzone bl-ingredjenti tal-gosti tiegħek: irkotta, spinaċi, tiġieġ, żebbuġ, basal, inċova, tonn taż-żejt, tewm eċċ. Importanti li dejjem tagħmel il-mozzarella.


Ingredjenti 500g imqarrun 500ml polpa tat-tadam 350g ikkapuljat.

Tista tuża ċanga jew majjal jew taħlita tat-tnejn.

75g fwied tat-tiġieġ 50g kunserva 4 bajdiet ħalib 200g ġobon maħkuk bżar midħun frisk u melħ

Qaxxar u qatta' t-tewma.

Qalli fi ftit żejt taż-żebbuġa.

Żid l-ikkapuljat u biċċiet żgħar tal-fwied.

Qalli sewwa sakemm dawn isiru sewwa.

Żid il-kunserva, kompli ħawwad u sajjar fuq nar baxx għal madwar 5 minuti.

Żid il-polpa u kompli sajjar fuq nar baxx għal 40 minuta.

Ixgħel il-forn 180 0 C, Gass Numru 4.

Għalli, kessaħ u saffi l-għaġin.

Ħallat maz-zalza tal-laħam.

Żid 3 bajdiet, ftit ħalib, nofs il-ġobon, bżar u melħ.

Idlek forma bi ftit żejt u qiegħed l-għaġin ġo fiha.

Ħabbat il-bajda li fadallek u ferra' fil-wiċċ.

Roxx il-bqija tal-ġobon.

Sajjar fil-forn għal madwar 50 minuta.

Ħalli l-imqarrun joqgħod għal ftit ħin qabel ma sservih.


Ingredjenti 450g imqarrun 50g butir litru zalza b échamel 3 kuċċarini mustarda 150g ġobon Cheddar maħkuk.

Tista' tuża l-ġobon li tiggosta kuċċarina ħwawar friski li tiggosta noċemuskata maħkuka melħ u bżar midħun frisk

Għalli l-imqarrun u meta jkun sar neħħih mill-misħun u qattru tajjeb.

Sakemm l-għaġin ikun qiegħed isir, fuq nar bati, u f' kazzola kbira saħħan iz-zalza b é chamel.

Meta tibda tisħon żid il-mustarda flimkien ma' kuċċarina ħwawar friski li tiggosta, noċemuskata maħkuka kif ukoll melħ u bżar midħun frisk.

Ħawwad tajjeb.

Neħħi minn fuq in-nar u żid il-ġobon u kompli ħawwad.

Trid tħalli ftit ġobon għal wiċċ.

Flimkien mat-taħlita taz- zalza b échamel, żid l-imqarrun u ħawwad sew.

Idlek dixx tal-forn bil-butir u imlih bl-imqarrun.

Fil-wiċċ ferrex il-ġobon maħkuk li jkun baqa kif ukoll fit noċemuskata maħkuka u melħ u bżar midħun frisk.

Poġġi l-imqarrun taħt il- grill għal ftit minuti sakemm jibda jieħu ftit kulur.

Dan id-dixx hu tajjeb sew sħun kif ukoll kiesaħ.


Ingredjenti Tigiega mdaqsa basal karotti karfus 150g sweet corn 40g cornflour 2 bajdiet Metodu 1.Din hija soppa stil Ciniza, hafna tajba u facli biex tghamilha.

Ghamel brodu tajjeb tat tigiegau haxix (mhux sweet corn)

Qabel nehhi xaham u gilda min ma tigiega.

Importanti li tomgha tkun tajba.

Dan tista tghamlu sa jumejn qabel.

Dewweb il cornflour bi ftit ilma u zid fuq il brodu hawwad sewwa.

Habbat il bajd.Zid ftit ftit u hawwad il hin kollu. servi shuna


Ingredjenti 1l stokk tat-tiġieġ 1kg tadam artab 200g karrotti 200g basal 120g bejken bla ġilda 50g kunserva 2 mgħaref dqiq 2 mgħaref marġerina żejt taż-żebbuġa weraq tal-ħabaq bżar mitħun frisk u melħ

1.Aħsel it-tadam u qattgħu f'biċċiet kbar.

2.Qaxxar il-basal u qattgħu f'biċċiet żgħar.

Naddaf tajjeb il-karrotti u qattagħhom

ukoll f'biċċiet żgħar.

Qatta' l-bejken f'biċċiet żgħar.

3.Saħħan ftit żejt taż-żebbuġa flimkien maż-żewġ mgħaref marġerina ġo kazzola kbira.

4.Qalli l-basal, karrotti u bejken fuq nar moderat.

Sajjar sakemm jieħdu ftit kulur,

filwaqt li tħawwad il-ħin kollu.

5.Żid il-kunserva u d-dqiq u ħawwad tajjeb.

Sajjar għal xi 2 minuti.

kompli sajjar għal xi 5 minuti, filwaqt li tkompli tħawwad.

6.Żid l-istokk tat-tiġieġ.

Fil-każ li ma jkollokx stokk, tista' tagħmlu billi tħoll 2 dadi

tat-tiġieġ f'litru misħun.

7.Baxxi n-nar u kompli sajjar għal madwar 5 minuti.

8.Għaddi s-soppa lesta mil-liquidiser jew għaffiġha bi blender.

Żid bżar mitħun frisk

u melħ skont kemm tiggosta.

9.Servi bil-weraq tal-ħabaq fil-wiċċ.


Ingredjenti kilo qarabagħli 300g kurrat 60g marġerina 200g bejken litru stokk 40g dqiq bżar midħun frisk u melħ vażett krema friska Metodu Qaxxar u qatta l-basal.

Ġo kazzola saħħan ftit marġerina u qalli l-basal.

Trid tħawwad il-ħin kollu.

Il-basal ma jridx jiskura, iżda jrid jibqa bajdani.

Żid il-bejken u kompli qalli filwaqt li tkompli tħawwad.

Aħsel u qatta l-qarabagħli.

Żidu mal-basal u bejken.

Kompli sajjar għal ftit ħin.

Żid id-dqiq u roxx ftit bżar u melħ.

Importanti li tibqa taħawwad. il-ħin kollu.

Ftit, ftit ibda żid l-istokk.

Meta tkun żidt l-istokk kollu ħalli s-soppa fuq in-nar sakemm tiftaħ tagħli.

Baxxi n-nar u kompli sajjar għal 50 minuta.

Idħan is-soppa b' hand beater .

Żid il-krema.

Servi sħuna.

Jekk trid tista sservi ġobon maħkuk ma' din is-soppa.


Ingredjenti 800g għaġina sfoll… skont ir-riċetta ' Għaġina Sfoll ' mogħtija fil-ktieb ' Tisjir bil-Għaqal – 1 ' 800g isdra tat-tiġieġ 200g kurrat 200g bejken 150g dqiq 60g marġerina 600ml stokk tat-tiġieġ

bajda mħabbta

ftit ġulġlien… jekk trid

bżar u melħ

Naddaf il-kurrat u qattgħu f'biċċiet imdaqqsin.

Neħħi l-qoxra tal-bejken u qattgħu wkoll f'biċċiet imdaqqsin.

Agħmel l-istess bl-isdra tat-tiġieġ.

Ixgħel il-forn 190 0 C, gass numru 5.

Dewweb il-marġerina ġo taġen fond u qalli l-bejken u l-kurrat.

Ara li l-kurrat ma jinħaraqx.

Żid il-biċċiet tat-tiġieġ wara ftit minuti u kompli qalli filwaqt li tħawwad il-ħin kollu.

Baxxi n-nar, żid id-dqiq u ħawwad tajjeb.

Żid l-istokk ftit, ftit filwaqt li tkompli tħawwad il-ħin kollu.

Roxx ftit bżar u melħ, erġa' ħawwad u neħħi t-taġen minn fuq in-nar.

Ħalli t-taħlita tiksaħ sew .

Idlek dixx tat-torti b'dijametru ta' 23ċm bi FTIT żejt u għaddih ħafif bid-dqiq.

Tista' tiksi l-forma b'karta tal-forn.

Jekk se tagħmel hekk, xarrab ftit il-karta tal-forn u agħsarha tajjeb qabel.

B'hekk, din tibqa' f'postha meta tpoġġi l-għaġina fuqha.

Roxx ftit dqiq fuq il-mejda tal-kċina, iftaħ nofs l-għaġina u iksi d-dixx tat-torti biha.

Imla l-għaġina bit-taħlita KIESĦA .

Irranġa x-xfar tat-torta u idlek bil-bajda mħabbta.

Iftaħ in-nofs l-ieħor tal-għaġina u iksi l-wiċċ biha.

Neħħi l-għaġina żejda li jkun hemm fil-ġnub u idlek il-wiċċ tat-torta bil-bajda mħabbta.

Roxx ftit ġulġlien fuqu.

Agħmel disinn fix-xfar tat-torta b'furketta.

Bl-istess furketta, taqqab il-wiċċ ħalli joħroġ il-fwar.

Sajjar fil-forn għal madwar 30-40 minuta.

Ħalli t-torta tiksaħ sew qabel toħroġha mill-forma.

Servi flimkien ma' xi ħaxix mgħolli jew insalata.

Nota : Tista' żżid 200g faqqiegħ mat-tiġieġ; dejjem jekk tiggosta.


Dan id-dixx, li jsir BISS bis-sidra tat-tiġieġa, jaf l-oriġini tiegħu fil-belt ta' Kiev, ġewwa l-Ukrajna.

Is-sidriet użati jistgħu jinqlew biss jew jinqlew għal ftit ħin u wara jkomplu jissajru fil-forn.

It-togħma hi xi ħaġa eċċezzjonali.

Dan għax it-taħlita tal-butir iddub u b'hekk it-tiġieġa tieħu togħma tassew bnina.

4 sidriet tat-tiġieġ

butir… l-aħjar li jintuża butir u mhux marġerina għat-togħma mixtieqa

ftit marġerina

ftit ħalib

żejt

frak tal-ħobż

bżar mitħun frisk u melħ

Iftaħ is-sidriet tat-tiġieġ u ċċattjahom kemm tista'.

Aħsel it-tursin u qattgħu f'biċċiet żgħar ħafna.

Qaxxar it-tewm, qattgħu f'biċċiet żgħar ħafna u poġġih ġo skutella.

Żid il-butir u t-tursin imqatta' miegħu.

Roxx ftit bżar u melħ.

Ħawwad tajjeb sakemm l-ingredjenti jitħalltu sew flimkien u t-taħlita ssir qisha krema.

Agħmel ftit minn din it-taħlita fin-nofs ta' kull sidra.

Rembel is-sidriet u poġġihom fil-friġġ.

Ixgħel il-forn 190 0 C, gass numru 5.

Ofsoq il-bajd ġo skutella u żid ftit ħalib.

Roxx ftit bżar u melħ u ħabbat tajjeb.

Lesti 2 platti ċatti: wieħed bid-dqiq u l-ieħor bil-frak tal-ħobż.

L-ewwel għaddi s-sidriet mid-dqiq, wara mit-taħlita tal-bajd u fl-aħħar mill-frak tal-ħobż.

Ara li kull sidra tinkesa kollha.

Saħħan flimkien ftit marġerina u żejt ġo taġen kbir.

Sajjar is-sidriet tat-tiġieġ miż-żewġ naħat.

Tista' wkoll taqlihom għal xi 2 minuti u wara tkompli ssajjarhom fil-forn għal madwar 20 minuta.

Servi ma' xi ħaxix u patata mgħollijin jew insalata friska.


Din il-krema Taljana tista' tintuża f'ħafna modi.

Biha tista' timla l- flans , l- éclairs u l-kannoli, tuża fit-torti u saħansitra fil- gateau .

Ingredjenti 600ml ħalib 100g zokkor 50g cornflour 2 isfra tal-bajd

essenza tal-vanilja

Warrab ftit ħalib u ferra' l-bqija ġo kazzola.

Żid iz-zokkor u l-essenza tal-vanilja u qiegħed fuq nar moderat.

Poġġi l-isfra tal-bajd ġo skutella u żid il-ħalib li tkun warrabt.

Żid il- cornflour u ħawwad tajjeb sakemm dan jinħall.

Meta t-taħlita tal-ħalib tibda tagħli, baxxi n-nar u bil-mod żid it-taħlita tal- cornflour magħha.

Ħawwad il-ħin kollu biex ma jiffurmawx boċċi billi l-krema trid tiġi lixxa.

Il-krema hi lesta biex tferragħha ġol-forma tal-għaġina msajra li jkollok ippreparata.

Jekk se tħejji xi flan tal-frott, ħalli l-krema tiksaħ għal kollox qabel tqiegħed il-frott fil-wiċċ.

NOTA: Jekk trid tagħmel krema taċ-ċikkulata, uża 40g trab taċ-ċikkulata ( cocoa powder ) minflok l-essenza tal-vanilja.


Ingredjenti 600ml ħalib 100g zokkor 50g cornflour 2 isfra tal bajd essenza tal-vanilla Metodu 1.F' kazzola poġġi l-ħalib flimkien maz-zokkor u l-essenza tal-vanilla.

Qiegħed fuq nar moderat.

2.F' bieqja poġġi l-isfar tal- bajd u żid ftit ħalib.

Żid il-cornflour u ħawwad tajjeb sakemm din tinħall.

3.Meta t-taħlita tal-ħalib tibda tagħli, baxxi n-nar u bil-mod ibda żid il-cornflour filwaqt li tħawwad il-ħin kollu.

Triq tagħmel ħafna attenzjoni biex il-krema tiġi lixxa – dik lib l-Ingliż tissejjaħ 'smooth'.


Add more sugar, if you prefer sweeter żeppoli .


Ingredjenti 500ml ħalib 80g zokkor 2 vażetti krema friska pakkett jelly tal-frawli pakkett custard taħlita ta' frott artab tal-gosti tiegħek bħal: banana, kiwi u għeneb essenza tal-vanilja vermiċelli taċ-ċikkulata Metodu Ipprepara l- jelly skont kif hemm mitkub fuq il-pakkett.

Importanti li ma żżidx iżjed ilma.

Qaxxar il-frott u qattgħu f'biċċiet żgħar ħafna.

Imla sa ftit anqas min-nofs it-tazzi bil- jelly u qiegħed fil-friġġ.

Dewweb il- custard fi ftit ħalib u ferra' l-bqija ġo kazzola.

Żid iz-zokkor miegħu u ħawwad tajjeb.

Poġġi fuq nar moderat sakemm il-ħalib jiftaħ jagħli.

Baxxi n-nar u żid il- custard .

Ħawwad tajjeb biex it-taħlita ma jkollhiex boċċi.

Jekk jiġri hekk, saffi t-taħlita minn passatur.

Ħalliha tiksaħ ftit.

Oħroġ it-tazzi mill-friġġ u ferra' l- custard fuq il-jelly.

Ma jimpurtax jekk il- custard tkun għadha xi ftit sħuna.

Qiegħed il-krema friska ġo skutella.

Żid ftit zokkor u l-essenza tal-vanilja magħha u ħabbat tajjeb.

Iksi l -custard kiesħa bil-krema friska u ferrex ftit vermiċelli taċ-ċikkulata fil-wiċċ.

Erġa' qiegħed fil-friġġ.

Din id-deżerta għandha tisserva kiesħa ħafna.


Dawn huma tip ta' pastini tal-lewż li jridu joqogħdu għal żmien twil qabel jissajru.

Dan għax iridu jinxfu qabel iddaħħalhom fil-forn biex ma jitilfux il-forma tagħhom waqt is-sajran.

Il-forn irid ikun sħun ħafna ħalli huma kemm jieħdu dak il-kulur dehbi sabiħ u mhux jinxfu bħall-pastini tal-lewż li nagħmlu s-soltu.

Ġeneralment, jisservew wara l-ikel mal-kafè.

Jekk tagħmilhom għal żmien il-Milied, tista' tpoġġihom ġo kaxxi żgħar u tagħtihom bħala rigal.

240g lewż mitħun (intrita pura)

2 abjad tal-bajd

qoxra ta' lumija maħkuka

ftit essenza tal-lewż

Ixgħel il-forn 250 0 C, gass numru 8-9.

IMPORTANTI ĦAFNA: Il-forn għandu jinxtegħel NOFS SIEGĦA qabel taħmi l-pastini.

Iksi l-qiegħ ta' pjanċa tal-forn b'karta tal-forn.

Qiegħed l-ingredjenti kollha ġo skutella u ħaddimhom sakemm it-taħlita ssir qisha għaġina lixxa.

Qis li meta tkun qed iżżid l-essenza tal-lewż, tagħmel biss FTIT qtar għax inkella l-pastini jiġu morri.

Aqsam din l-għaġina fi blalen żgħar u agħfas kull ballun ftit 'l isfel.

Jekk trid tista' tagħtihom forom differenti: ċatti, tawwalin jew tondi.

Ħalli l-pastini joqogħdu għal mhux anqas minn 6 sigħat.

L-aħjar hu li tħallihom jistrieħu tul lejl sħiħ.

Aħmi ġol-forn jaħraq għal madwar 3-4 minuti jew sakemm jiħmaru ftit.

Tħallihomx jiħmaru ħafna.

Meta jsiru, tista' troxx ftit icing sugar fuqhom.

Inkella iksihom biċ-ċikkulata mdewba.

IMPORTANTI : Agħmel attenzjoni kbira waqt is-sajran.

Il-pastini jridu jsiru biss minn barra filwaqt li jibqgħu rotob minn ġewwa.

Jekk taħseb li l-pastini għadhom ma sarux meta toħroġhom mill-forn, tkomplix issajjarhom.

Inkella tant jibbiesu li ma jkunux jistgħu jittieklu.


Ingredjenti għaġina ħelwa 125ml ilma 100g zokkor 25g cornflour 25g butir lummija 2 isfar tal-bajd Għall-ixkuma 4 abjad tal bajd 200g zokkor ponta ta kuċċarina cream of tartar Metodu 1.

Ipprepara l-għaġina bl-istess mod li hemm fis-sezzjoni: Kif tiftaħ l-għaġina.

Sajjar il-flan bl-istess bħal ma hemm fis-sezzjoni: Kif tagħmel baked blind.

Importanti ħafna li l-qiegħ ikun jinqala. (ritratt )

F' kazzola qiegħed l-ilma u z-zokkor.

Qiegħed fuq in-nar sakemm it-taħlita tiftaħ tagħli.

Dewweb il-cornflour fi ftit ilma. (ritratt )

Għasar il-lummija.

Meta l-ilma jibda jagħli żid il-cornflour, filwaqt li tħawwad il-ħin kollu sakemm it-taħlita taqgħad.

Neħħi minn fuq in-nar.

Zid il-lumi u isfar tal-bajd u ħawwad sewwa.

Żid il-butir

Imla l-forma ta' l-għaġina b' din it-taħlita.

F' bieqja għamel l-abjad tal bajd u ibda ħawwad sakemm jikber sewwa.

Żid nofs iz-zokkor u l-cream of tartar u kompli ħawwad.

Żid il-kumplament taz zokkor.

Kompli ħawwad sakemm ikollok xkuma tajba. (ritratt )

Qiegħed din l-ixkuma fuq il-krema tal-lumi.

Trid tkun żgur li l-krema tkun kesħet sewwa,għax inkella l-ixkuma tinżel mill-ewwel.

Trid tiksi tajjeb il-wiċċ kollu.

Daħħal ġo forn jaħraq sakemm l-ixkuma tieħu kulur dehebi sabih.

Importanti: Ħafna jghidulek li minn din it-torta joħroġ xi ilma.

Dan huwa normali għaliex l-ixkuma hija albumina jiġifieri abjad tal-bajd.

Għalhekk huwa mportanti ħafna li qabel tpoġġu l-ixkuma il-krema tkun kesħet għal kollox.


Ingredjenti 500g għaġina tal- lasagne 400g brokkoli 350g gorgonzola dolce .

Il-ġobon trid tqattgħu f'biċċiet kwadri żgħar, forma ta' dadi.

50g ġobon Parmiġġjan maħkuk 20g żejt taż-żebbuġa 30g butir 2dl krema (panna)

dada tal-ħaxix

melħ u bżar midħun frisk

Aħsel tajjeb il-brokkoli u qattagħhom fi fjuretti.

Imla borma bil-misħun u meta jiftaħ jagħli għalli l-fjuri tal-brokkoli.

Warrab ftit biex iżżejjen u l-bqija għaffiġhom.

Qaxxar u qatta l-basla f'biċċiet żgħar.

Ġo kazzola kbira saħħan ftit mil-butir u ġo fih qalli ftit il-basla.

Żid il-brokkoli u qalli għal madwar 10 minuti.

Trid tħawwad il-ħin kollu.

Żid ftit melħ u bżar.

Qiegħed l-ilma ġo kazzola u meta jiftaħ jagħli żid id-dada tal-ħaxix u l-krema.

Baxxi n-nar u ħalli fuq in-nar sakemm it-taħlita tibda taqgħad.

Jekk trid tista żżid ftit bżar ieħor.

Trid tagħmel attenzjoni biex il-krema ma taqgħadx ħafna.

Dan għaliex jekk tkun maqgħuda ma tkunx tista tferrixha fuq il-lasagne.

Ixgħel il-forn 180°C, Gass numru 4-5.

Ħu dixx tal-forn u idilku bi ftit żejt.

Poġġi saff ta' l-għaġin fil-qiegħ tad-dixx.

Fuq l-għaġin ferrex ftit mit-taħlita tal-brokkli, ftit mid-dadi tal-ġobon, ftit mil-krema u ftit ġobon maħkuk.

Kompli għamel hekk sakemm tkun użajt l-ingredjenti kollha.

Fuq nett trid tagħmel saff għaġin u fuqu għamel il-bqija tal-butir.

Fil-wiċċ roxx ftit ġobon maħkuk u qiegħed il-fjuretti tal-brokkoli li tkun ħallejt.

Sajjar fil-forn għal madwar 25 minuta.


Ingredjenti 1l ħalib 200g zokkor 50g trab tal- custard biċċa panedispanja jelly tal-gosti tiegħek banana mandolina ananas ( pineapple ) Metodu Ferra' ftit mill-ħalib ġo skutella żgħira.

Żid il- custard miegħu u ħawwad tajjeb sakemm dan idub.

Poġġi l-bqija tal-ħalib flimkien maz-zokkor ġo kazzola.

Poġġi fuq in-nar sakemm it-taħlita tiftaħ tagħli.

Ara li l-ħalib ma jagħlix u jfur; għalhekk ħawdu kultant.

Neħħi minn fuq in-nar u żid il- custard .

Erġa' qiegħed il-kazzola fuq nar baxx u ħawwad il-ħin kollu sakemm it-taħlita tibda tagħqad.

Neħħi minn fuq in-nar.

Qiegħed ftit custard fil-qiegħ ta' skutella.

Ħalli l-krema toqgħod għal ftit ħin u poġġi biċċa panedispanja fuqha.

Ħalliha tiksaħ sew.

Sadanittant, lesti l- jelly skont kif hemm miktub fuq il-pakkett bid-differenza li trid tnaqqas ftit mill-ilma.

Qaxxar il-frott u qattgħu f'biċċiet żgħar.

Ferrxu fuq il-panedispanja u poġġi l- jelly fuqu.

Ħalli għal ftit minuti u ferrex il-bqija tal- custard fil-wiċċ.

Ħalli t -trifle tiksaħ u poġġiha fil-friġġ.

Żejjen skont il-gosti tiegħek qabel isserviha.


NOTA: Tista' tħejji torta kbira minflok ħafna torti żgħar.

Ingredjenti 800g għaġina ħelwa… skont l-istruzzjonijiet 1 sa 6 tar-riċetta ' Flan tal-Kiwi u Irkotta ' mogħtija f'dan il-ktieb 400g tamal taċ-ċappa mqatta' f'biċċiet żgħar

80g ġewż

80g lewż inkaljat u mfarrak f'biċċiet imdaqqsin

qxur ta' mandolina u larinġa mqattgħin irqaq ħafna

mgħarfa meraq tal-larinġ

lewż sħiħ, nej biex iżżejjen bih

Anisette … skont kemm tiggosta għalkemm mhux anqas minn 2 grokkijiet

Lesti l-għaġina.

Ixgħel il-forn 190 0 C, gass numru 5.

Qiegħed it-tamal ġo kazzola u żid l-imgħarfa meraq tal-larinġ.

Poġġi fuq nar baxx ħafna sakemm idub it-tamal.

Ħawwad il-ħin kollu.

Neħħi minn fuq in-nar.

Żid nofs il-ġewż, il-lewż inkaljat u mqatta' u l-qxur tal-larinġa u mandolina.

Ħawwad tajjeb, żid l- Anisette u erġa' ħawwad.

Iftaħ l-għaġina.

Segwi l-istruzzjonijiet 8 sa 10 tar-riċetta ' Flan tal-Kiwi u Irkotta '.

Imla l-forma miksija bl-għaġina bil-mili.

Illixxa l-wiċċ u żejjen bil-bqija tal-ġewż u l-lewż sħiħ.

Jekk ippreparajt torti żgħar, sajjarhom għal madwar 15-20 minuta.

Jekk ħejjejt torta kbira, sajjarha għal madwar 35-40 minuta.


Ingredjenti għall-Għaġina Ħelwa 480g dqiq plain 300g marġerina 120g zokkor bajda ftit qoxra ta' lumija maħkuka Għall-Mili 1kg tuffieħ mill-aħdar 200g sultana 150g zokkor ismar imsiemer tal-qronfol mitħunin bajda mħabbta Metodu Għarbel id-dqiq għal darbtejn ġo skutella.

Żid il-marġerina u ħaddem.

Uża l-ganċ jekk se tħaddem bil- mixer .

Jekk se tagħmilha b'idejk, ħaddem sew bejn idejk sakemm it-taħlita tiġi qisha ramel.

Ħaddem tajjeb iz-zokkor u l-bajda ġo skutella oħra.

Żid il-qoxra tal-lumija u erġa' ħawwad.

Żid din it-taħlita fuq id-dqiq u għaqqad.

Ħaddem biss għal ftit minuti.

Ifforma l-għaġina f'forma ta' ballun.

Iżżidx dqiq.

Gerbeb fl-i stretch and seal u poġġiha fil-friġġ sakemm tiġi biex tużaha.

Tista' tlesti din l-għaġina minn ġurnata qabel u tħalliha fil-friġġ.

Ixgħel il-forn 200 0 C, gass numru 6.

Idlek dixx tat-torti b'dijametru ta' 24ċm bi ftit marġerina u għaddih ħafif bid-dqiq.

Qaxxar it-tuffieħ u qattgħu f'biċċiet imdaqqsin.

Poġġi t-tuffieħ imqatta' ġo skutella u ferrex iz-zokkor u s-sultana fuqu.

Roxx l-imsiemer tal-qronfol mitħunin u ħawwad sew mingħajr ma tfarrak it-tuffieħ.

Roxx ftit dqiq fuq il-mejda tal-kċina u iftaħ nofs l-għaġina.

Iksi l-qiegħ u l-ġnub tad-dixx.

Imla l-forma bit-taħlita tat-tuffieħ.

Idlek ix-xfar tal-għaġina bil-bajda mħabbta.

Iftaħ il-bqija tal-għaġina u għatti t-torta biha.

Agħmel ftit xquq fil-wiċċ biex il-fwar ikun jista' joħroġ u b'hekk l-għaġina ma tirtabx.

Idlek il-wiċċ tat-torta bil-bqija tal-bajda mħabbta u roxx ftit zokkor.

Aħmi għal 35-40 minuta jew sakemm l-għaġina tieħu kulur dehbi.

Ħalli t-torta toqgħod għal ftit minuti fil-forma qabel tneħħiha u tpoġġiha fuq xibka tal-ħadid.

Din it-torta bnina tittiekel kemm fietla kif ukoll kiesħa.


Ingredjenti 600g għaġina ħelwa 600g irkotta 150g zokkor 120g lewż mitħun (intrita) 120g chocolate chips skuri jew biċċa ċikkulata morra maħkuka f'biċċiet kbar 80g lewż inkaljat u mfarrak f'biċċiet kbar 3 bajdiet

2 grokkijiet amaretto

qoxra ta' lumija maħkuka

bajda mħabbta

essenza tal-vanilja

Lesti l-għaġina bil-qoxra maħkuka tal-lumija miżjuda magħha.

Ixgħel il-forn 200 0 C, gass numru 6.

Qiegħed l-irkotta ġo skutella kbira u għaffiġha tajjeb.

Żid il-bajd u ħawwad tajjeb sakemm it-taħlita ssir kremuża.

Żid l-essenza tal-vanilja, il-kannella, l-intrita, il-lewż inkaljat u ċ-ċikkulata.

Ħawwad tajjeb, żid ix-xorb u erġa' ħawwad.

Idlek forma tat-torti b'dijametru ta' 23ċm bi ftit marġerina u għaddiha ħafif bid-dqiq.

Tista' tiksiha b'karta tal-forn umda.

Iftaħ nofs l-għaġina u iksi l-qiegħ tal-forma biha.

Imla l-forma bit-taħlita tal-irkotta.

Illixxa l-wiċċ.

Agħfas tajjeb ix-xfar u neħħi l-għaġina żejda.

Idlek ix-xfar tal-għaġina bi ftit ilma.

Iftaħ in-nofs l-ieħor tal-għaġina u aqta' strixxi.

Iksi l-wiċċ tat-torta bl-istrixxi tal-għaġina forma ta' gradilja u idlikhom bil-bajda mħabbta.

Sajjar għal madwar 40-50 minuta jew sakemm l-għaġina tieħu kulur dehbi sabiħ.

Ħalli t-torta lesta tiksaħ sew fil-forma qabel tagħmilha fuq xibka tal-ħadid.

Roxx ftit icing sugar fil-wiċċ qabel isservi.


Ingredjenti 600g għaġina ħelwa Għall-mili 500g irkotta 200g butir ħelu 100g zokkor 70g konfettura mħallta mqattgħa 4 mgħaref dqiq 3 mgħaref ilma żahar 3 bajdiet bajda mħabbta kuċċarina qoxra ta' larinġa maħkuka

ftit trab tal-kannella

Ixgħel il-forn 180 0 C, gass numru 4-5.

Lesti l-għaġina ħelwa.

Għarbel ftit trab tal-kannella mad-dqiq.

Idlek dixx tal- flan b'dijametru ta' 23ċm bi ftit marġerina u roxx ftit dqiq fuqu.

Importanti ħafna li l-qiegħ ikun jinqala'.

Iksi dan id-dixx bl-għaġina.

Qiegħed il-butir flimkien maz-zokkor fl-iskutella tal- mixer u ħaddem tajjeb sakemm it-taħlita ssir kremuża.

Żid il-qoxra tal-larinġa, l-irkotta, il-bajd, id-dqiq, il-konfettura u t-trab tal-kannella.

Erġa' ħaddem tajjeb għal ftit minuti oħra.

Imla l-forma tal-għaġina b'din it-taħlita u llixxa l-wiċċ.

Idlek ix-xfar tal-għaġina b'bajda mħabbta u iksi l-wiċċ bi strixxi tal-għaġina forma ta' gradilja.

Idlek l-istrixxi tal-għaġina bil-bajda mħabbta.

Sajjar fil-forn għal madwar 45-50 minuta.

Ħalli t-torta tiksaħ għal ftit ħin qabel tneħħiha mill-forma.

Roxx ftit icing sugar fil-wiċċ qabel isserviha.


Ingredjenti 600g għaġina ħelwa… skont l-istruzzjonijiet 1 sa 6 tar-riċetta ' Flan tal-Kiwi u Irkotta ' mogħtija f'dan il-ktieb krema pastiċċiera… skont ir-riċetta ' Krema Pastiċċiera ' mogħtija f'dan il-ktieb amaretti biċċa ċikkulata morra

qoxra ta' lumija maħkuka

bajda mħabbta

Lesti l-għaġina bil-qoxra maħkuka tal-lumija miżjuda magħha.

Ipprepara l-krema pastiċċiera.

Ixgħel il-forn 180 0 C, gass numru 4.

Idlek forma tat-torti b'dijametru ta' 23ċm bi ftit marġerina u għaddiha ħafif bid-dqiq.

Tista' tiksiha b'karta tal-forn umda.

Iftaħ nofs l-għaġina u iksi l-qiegħ tal-forma biha.

Farrak ftit amaretti b'tali mod li tħallihom f'biċċiet kbar u iksi l-għaġina bihom.

Ħokk ftit ċikkulata fuq l-amaretti.

Ferra' l-krema fuq iċ-ċikkulata, illixa l-wiċċ u erġa' ħokk ftit ċikkulata fuqu.

Iksi bl-amaretti sħaħ.

Idlek ix-xfar tal-għaġina bi ftit ilma.

Iftaħ in-nofs l-ieħor tal-għaġina u għatti t-torta biha.

Agħfas tajjeb ix-xfar flimkien u neħħi l-għaġina żejda.

Agħmel ftit xquq fil-wiċċ tat-torta u idlek bil-bajda mħabbta.

Aħmi għal 40 minuta jew sakemm l-għaġina tieħu dak il-kulur dehbi sabiħ.

Meta tkun saret, ħalliha tiksaħ għal ftit ħin fil-forma qabel tagħmilha fuq xibka tal-ħadid.

Roxx ftit icing sugar fil-wiċċ qabel isservi.


Ingredjenti 600g għaġina ħelwa Għall-mili 300g frawli… irid ikun kbir u sabiħ 300ml ħalib 200ml krema 120g zokkor 3 bajdiet essenza tal-vanilja Metodu Ixgħel il-forn 200 0 C, gass numru 6.

Ipprepara l-għaġina ħelwa.

Idlek dixx tal- flan b'dijametru ta' 24ċm bi ftit marġerina u roxx ftit dqiq fuqu.

Importanti ħafna li d-dixx ikun taċ-ċaqquf jew minn dawk taċ-ċinturin ( springform tin ).

Iksi d-dixx bl-għaġina u rranġa x-xfar.

Qiegħed iz-zokkor u l-bajd ġo skutella kbira u ħaddem tajjeb sakemm it-taħlita ssir qisha krema bajdanija.

Żid il-krema u l-essenza tal-vanilja u kompli ħaddem għal ftit minuti oħra.

Iksi l-qiegħ tal-għaġina bi ftit frawli u ferrex il-krema fuqu.

Aqsam il-frawli li tkun ħallejt min-nofs u poġġih fil-wiċċ tal-krema.

Aħmi għal madwar 40 minuta.

Din it-torta tisserva kiesħa.


Wieħed mill-iżjed dixxijiet popolari fil-kċina Ċiniża, il-majjal sweet and sour illum hu servut fir-ristoranti madwar id-dinja kollha.

Jaf il-bidu tiegħu fis-seklu 18, fil-belt ta' Canton.

Kienet ix-xewqa ta' familja sinjura ħafna tgħix hemmhekk li l-kok tagħhom dejjem joħloq riċetti ġodda bil-majjal.

Fil-bidu tas-seklu 20, ħafna Ċiniżi emigraw lejn l-Amerika biex jaħdmu fil-minjieri u fuq il-linji tal-ferroviji.

Magħhom ħadu l-ikel tipiku tagħhom u b'hekk dan id-dixx sar popolari fl-Amerika wkoll.

Dan id-dixx hu popolari ferm ukoll ġewwa Hong Kong.

Hawn, iżda, jużaw il-kustilji ( spare ribs ) minflok il-flett ( loin ) tal-majjal.

800g flett ( loin ) tal-majjal

3 mgħaref soy sauce

mgħarfa cornflour

bżar mitħun frisk u melħ

Ingredjenti għaz-Zalza

80g pineapple mqattgħa f'biċċiet imdaqqsin

5 mgħaref ħall

2 mgħaref ketchup

2 mgħaref soy sauce

mgħarfa cornflour

bżaru aħdar

bżaru aħmar

Ingredjenti għall-Qali

2 abjad tal-bajd

żejt

Naddaf il-majjal u qattgħu f'biċċiet imdaqqsin.

Qattgħu kemm tista' ndaqs u poġġih ġo skutella.

Qiegħed il- cornflour ġo skutella żgħira, roxx ftit bżar u melħ fuqu u ħawwad tajjeb.

Ferrex din it-taħlita fuq il-biċċiet tal-majjal.

Qis li tiksi l-majjal kollu.

Żid is- soy sauce u ħawwad sew.

Għatti l-iskutella bl-i stretch and seal u poġġiha fil-friġġ għal mhux anqas minn 30 minuta.

Ipprepara z-zalza sakemm il-majjal ikun qed jimmarina fil-friġġ.

Qiegħed il-meraq tal- pineapple , iz-zokkor, il- ketchup , is- soy sauce , il-ħall u ftit melħ ġo kazzola kbira u ħawwad tajjeb.

Dewweb il- cornflour fi ftit ilma ġo skutella żgħira.

Naddaf il-bżar u qattgħu f'biċċiet żgħar.

Qaxxar il-karrotta u qattagħha wkoll f'biċċiet żgħar.

Żid il-ħaxix imqatta' fil-kazzola fejn hemm it-taħlita tal-meraq tal- pineapple u ħawwad tajjeb.

Żid il-biċċiet tal- pineapple u erġa' ħawwad.

Qiegħed fuq nar moderat sakemm it-taħlita tiftaħ tagħli.

Neħħi minn fuq in-nar, żid il- cornflour imdewweb u erġa' ħawwad.

Qiegħed fuq nar baxx ħafna u sajjar għal madwar kwarta.

Saħħan iż-żejt għall-qali ġo taġen kbir u ftit fond.

Sadanittant, qiegħed l-abjad tal-bajd ġo skutella, żid ftit ilma u ħabbat tajjeb.

Qiegħed ftit cornflour fuq platt ċatt.

Neħħi l-majjal mill-iskutella u l-ewwel għaddih mit-taħlita tal-bajd u wara mill- cornflour .

Aqli l-majjal fiż-żejt jaħraq sakemm jieħu kulur ħamrani sabiħ.

Qattru tajjeb miż-żejt u poġġih fiz-zalza.

Sajjar fuq nar baxx sakemm il-majjal isir sew.

Servi sħun ħafna fuq ross mgħolli.

NOTA : Tista' tuża s-sider tat-tiġieġa minflok il-majjal jekk dan ma tiggustahx.


Il-majjal meħtieġ għal din ir-riċetta jista' jkun spalla, kustilji jew żaqq.

L-importanti hu li l-qatgħa tkun biċċa waħda u ċatta.

Ingredjenti 2 kg majjal 400g basal 300g frak tal-ħobż… l-aħjar li jkun magħmul minn ħobż xott tal-Franċiż

ħafna weraq tas-salvja

sagħtar frisk

żejt taż-żebbuġa

bżar mitħun frisk u melħ

Ixgħel il-forn 200 0 C, gass numru 6.

Poġġi l-majjal fuq il-mejda tal-kċina u roxx ftit bżar u melħ fuqu.

Qaxxar il-basal u qattgħu f'biċċiet żgħar ħafna.

Saħħan ftit żejt ġo taġen u qalli l-basal.

Ħawwad il-ħin kollu biex il-basal ma jiħux kulur.

Warrab ftit weraq tas-salvja għall-wiċċ.

Qatta' s-sagħtar u l-bqija tas-salvja f'biċċiet żgħar ħafna.

Neħħi t-taġen minn fuq in-nar u żid il-ħwawar u l-frak tal-ħobż.

Roxx ftit bżar u melħ u ħawwad tajjeb.

Qiegħed din it-taħlita fin-nofs tal-majjal għat-tul.

Gerbeb il-majjal tajjeb u orbtu bl-ispag biex ma jinfetaħx.

Agħmel werqa tas-salvja taħt kull dawra tal-ispag.

Poġġi gradilja fil-qiegħ ta' dixx tal-forn kbir.

Din il-gradilja trid tkun tiflaħ il-piż tal-majjal.

Żid ftit ilma u għatti l-majjal bil-fojl.

Sajjar fil-forn għal madwar sagħtejn.

Neħħi l-fojl għoxrin minuta qabel toħroġ il-majjal mill-forn biex jilħaq jiħmar ftit.

Oħroġ il-majjal mill-forn b'attenzjoni kbira, neħħih mid-dixx u poġġih fuq platt.

Ħalli l-majjal jiksaħ ftit qabel tqattgħu b'sikkina tajba.

Nota: Waqt is-sajran, oħroġ il-majjal mill-forn kull 20 minuta u neħħi l-fojl.

Taqqab il-wiċċ b'furketta, iġbor il-likwidu li joħroġ u ferrxu fuq il-majjal.

B'hekk dan ma jinxifx.


Meta tkun se ssajjar biċċa laħam fil-forn, għandek toqgħod attenta għal ħafna affarijiet.

L-aktar aspett importanti hu li m'għandek QATT tagħżel biċċa laħam kbira.

Jekk il-biċċa maqtugħa tkun kbira ħafna, hemm iċ-ċans li din issir minn barra u tibqa' nejja minn ġewwa.

Jekk il-laħam ikun ċanga ma jkun ġara xejn għax ħafna jħobbu jiekluha rare jew medium .

Min-naħa l-oħra kemm il-majjal kif ukoll il-ħaruf iridu jissajru sew saħansitra minn ġewwa.

Termometru tal-laħam hu għodda meħtieġa li jgħarrfek tajjeb jekk il-laħam ikunx sar jew le.

Tajjeb ukoll li tiftakar li fil-platt flimkien mal-laħam se jkollok patata u ħaxix.

Jekk isservi porzjonijiet akbar milli l-mistednin tiegħek jifilħu jieklu se jkollok ħafna ħela.

koxxa, spalla jew kustilji tal-majjal mingħajr għadam

bżar mitħun frisk u melħ

Ixgħel il-forn 230 0 C, gass numru 8.

Qaxxar il-basal u aqsmu min-nofs.

Aħsel il-karrotti, qaxxarhom u aqsamhom ukoll min-nofs.

Iksi l-qiegħ ta' dixx tal-forn bihom.

Naddaf il-majjal, agħmel ħafna xquq fih b'ponta ta' sikkina u daħħal it-tewm imqaxxar fix-xquq.

Qiegħed il-majjal fuq il-basal u karrotti.

Roxx ftit bżar, melħ u klin fuqu.

Żid daqs 3 tazzi ilma u għatti d-dixx bil-fojl.

Għatti d-dixx kollu u mhux il-majjal biss.

Sajjar l-ewwel 25 minuta b'temperatura ta' 230 0 C, gass numru 8 u wara baxxi t-temperatura għal 190 0 C, gass numru 5.

Neħħi l-fojl 30 minuta qabel ikun lest il-majjal biex dan jieħu kulur ħamrani.

Ara li ma tweġġax bil- gravy jagħli waqt li tkun qed toħroġ id-dixx mill-forn.

NOTA: Il-laħam irid jissajjar hekk:

Għal kull 500g laħam ikun hemm bżonn ta' 35 minuta sajran.

Qatt m'għandek isservi l-basal u l-karrotti li jkun hemm taħt il-laħam minħabba li jkunu mimlijin xaħam.

Dan jgħodd ukoll bil-wisq aktar għall- gravy .


Li tkun taf x'inhuma l-gosti tal-membri tal-familja tiegħek kif ukoll tagħraf tuża l-immaġinazzjoni tiegħek huma żewġ mezzi li jgħinuk sabiex ikollok taħlita ta' ikel differenti, ikkulurit u fuq kollox appetituż.

Dawn it-tipi ta' sandwiches tista' sservihom kemm sħan kif ukoll kesħin; jiddependi ħafna mill-ingredjenti li tkun użajt.

Huma tajbin biex jisservew kemm waqt xi riċeviment kif ukoll xi barbikju.

L-ingredjent prinċipali hu l-ħobż.

Tista' tagħżel minn: bziezen żgħar maqsumin min-nofs, slajsis ħoxnin ta' baguette kif ukoll bezzun tal-Malti.

Tista' saħansitra tixwihom jew tpoġġihom taħt il-grilja għal ftit ħin.

F'dan il-każ qatt m'għandek iddewwimhom ħafna għax jibbiesu u ma jkunux tajbin.

Bis-Salamun Affumikat

Idlek il-ħobż bil-ġobon artab.

Qiegħed is-slajsis tal-salamun fuqu.

Żejjen biż-żebbuġ iswed u ftit weraq tal-aruka.

Bil-Ġobon

Qiegħed slajs ġobon fil-wiċċ.

Tista' tuża ġobon ta' liema kwalità trid; l-importanti hu li jdub faċilment.

Poġġi slajsis tat-tadam u tal-basal fuq il-ġobon.

Ferrex ftit rignu u roxx ftit bżar u melħ.

Sajjar fil-forn jew taħt il-grilja sakemm idub il-ġobon.

Qiegħed slajsis tas-salami mrikkbin fil-wiċċ.

Is-salami jrid ikun maqtugħ irqiq ħafna.

Żid slajs ħjara u slajs tadama u żejjen bit-tursin.

Bil-Perżut

Iksi l-ħobż bl-aruka.

Poġġi slajsis tal-perżut fuqha.

Kull slajs trid titwih min-nofs.

Agħmel ftit slajsis tat-tadam u basal mill-aħmar fuq il-perżut u servi mal-patata crisps .

Bil-Ħaxix

Ferrex ftit zalza tat-tadam fuq kull slajs ħobż.

Qiegħed taħlita ta' ħaxix fuq iz-zalza.

Importanti li l-ħaxix ikun maqtugħ żgħir ħafna u msajjar għal ftit ħin.

Jekk se sservihom kesħin, ferra' ftit żejt taż-żebbuġa fil-wiċċ u roxx ftit bżar u melħ.

Jekk se sservihom sħan, ħokk ftit mozzarella u saħħan taħt il-grilja jew fil-forn sakemm idub il-ġobon.


Ingredjenti 400g fwied tat-tiġieġ 200g kurrat strixxi tal-bejken 100g bejken imqatta' fi slices irqaq 50g marġerina 4 bajdiet iebsin 2 grokkijiet sherry bżar mitħun frisk u melħ Metodu 1.

Naddaf tajjeb il-kurrat u qattgħu f'biċċiet żgħar.

Poġġih ġo skutella żgħira.

2.	Ixgħel il-forn 2200C, gass numru 7.

3.	Dewweb il-marġerina ġo taġen u qalli l-kurrat.

Ħawwad il-ħin kollu u ara li dan ma jiskurax.

4.	Żid il-fwied u kompli sajjar sakemm tara li dan ikun sar minn barra.

Ibqa' ħawwad il-ħin kollu.

Roxx fit bżar mitħun frisk u melħ.

Żid is-sherry u ħawwad tajjeb.

5.	Qiegħed it-taħlita ġo dixx tal-forn u kompli sajjar fil-forn għal madwar 20 minuta.

Meta l-fwied ikun sar, neħħih mid-dixx u ħalli t-taħlita tiksaħ.

6.	Ara jekk hemmx bżonn li żżid ftit aktar bżar u melħ.

Poġġi l-fwied u l-bajd ġo food processor u itħan sakemm ikollok taħlita kremuża.

7.	Saħħan taġen u qalli l-bejken imqatta' rqiq għal ftit ħin.

Ħalli biżżejjed mal-ġnub biex tkun tista' tgħatti l-forma.

Fuq l-istretch and seal qiegħed l-istrixxi tal-bejken b'mod li tħalli madwar 2.5cm imdendlin mal-ġnub.

9.	Ħallat il-bejken imqatta' mal-fwied u imla l-forma b'din it-taħlita.

Int u timla, dejjem agħfas 'l isfel.

Għatti l-wiċċ bil-bejken imdendel mal-ġnub.

Għatti kollox bl-istretch and seal żejda.

Qiegħed fil-friġġ għal mhux anqas minn jumejn qabel isservih.

Servi dan il-patè maqtugħ fi slices kesħin mal-ħobż mixwi.


Ingredjenti 200g kurrat 400g fwied tat-tiġieġ 4 bajdiet iebsin 100g bejken bejken imqatta fi slices irqaq żewg grokkijiet Sherry 50g marġerina bżar midħun frisk u melħ Metodu Naddaf tajjeb il-kurrat u qattgħu f'biċċiet żgħar.

Poġġih ġo bieqja żgħira.

Ixgħel il-forn 220 0 C, Gas Numru 7.

Ġo taġen dewweb il-marġerina u fiha qalli l-kurrat.

Trid tħawwad il-ħin kollu u tagħmel attenzjoni biex ma jiskurax.

Żid il-fwied u kompli sajjar sakemm tara li l-fwied ikun sar min barra.

Trid tibqa tħawwad il-ħin kollu.

Roxx fit bżar midħun frisk u melħ.

Żid is-sherry.

Ħawwad tajjeb.

Qiegħed it-taħlita ġo dixx tal-forn u kompli sajjar fil-forn għal madwar 20 minuta.

Meta l-fwied ikun sar, neħħi mid-dixx u ħalli t-taħlita tiksaħ.

Ara jekk hemmx bżonn iżżid ftit bżar u melħ.

Poġġi l-fwied u l-bajd, ġo food processor u idħan sakemm ikollok taħlita kremuża, dik li bl-Ingliż tissejjah smooth .

Saħħan taġen u qalli fih il-bejken għal ftit ħin.

Ħu forma tal-forn tawwalija l oaf tin .

Trid tħalli biżżejjed mal-ġnub biex tkun tista tgħatti l-forma.

Fuq l- istretch and seal qiegħed l-istrixxi tal-bejken b'mod li tħalli madwar 2.5cm imdenla mal-ġnub.

Ħallat il-bejken mal-fwied.

Imla l-forma b'din it-taħlita.

Int u timla trid dejjem tagħfas 'l isfel.

Għatti l-wiċċ bil-bejken li jkun baqa mdendel mal-ġnub.

Għatti bli- stretch and seal .

Qiegħed fil-friġġ għal mhux anqas minn jumejn qabel ma sserviha.

Serviha maqtugħa fi slices kiesħa mal-ħobż mixwi.


Ingredjenti 2 brunġiliet ftit zalza tat-tadam biċċa ġobon sħiħa ġobon maħkuk… l-aħjar li tuża Grana Padano jew Parmiġjan ħabaq bżar mitħun frisk u melħ Metodu 1.

Aħsel il-brunġiel u qattgħu fi slices ftit ħoxnin.

Poġġihom fuq platt kbir,

roxx ftit melħ fuqhom u ħallihom joqogħdu għal ftit ħin.

2.	Saħħan tajjeb il-grilja u fuqha ixwi s-slices tal-brunġiel miż-żewġ naħat.

3.	Ixgħel il-forn 2000C, gass numru 6.

4.	Agħmel ftit zalza fil-qiegħ ta' dixx tal-forn.

Fuqha agħmel saff brunġiel u erġa' ferra' ftit zalza.

Roxx ftit ġobon maħkuk u ftit bżar mitħun frisk u melħ.

5.	Irrepeti l-proċess sakemm ikollok tliet saffi.

Spiċċa biz-zalza tat-tadam u ftit shaves tal-ġobon.

6.	Sajjar għal FTIT ĦIN fil-forn, sakemm idub il-ġobon.

7.	Qabel isserviha, erġa' ferrex ftit shaves tal-ġobon fil-wiċċ u żejjen bil-weraq tal-ħabaq.


Ingredjenti 300g bajd 225g zokkor 120g dqiq plain 00 30g trab taċ-ċikkulata skura 15g gliċerina Metodu Biex tagħmel din il-pandispanja trid tuża jew hand beater tal-elettriku jew inkella l- mixer .

Dan għaliex b'idejk qatt ma hu se jirnexxilek tħabbat tajjeb il-bajd flimkien maz-zokkor.

Qiegħed il-bajd u z-zokkor fl-iskutella tal- mixer u ħaddem għal madwar 10 minuti fuq l-akatar speed għoli.

It-taħlita trid tiġi bajda u maqgħuda qisha krema.

Żid il-gliċerina u erġa ħaddem għal 5 sekondi.

Neħħi t-taħlita mill-iskutella tal- mixer u għamilha f'waħda nadifa.

Ixgħel il-forn 238 0 C, Gas Numru 8-9.

Iksi pjanċa tal-forn bil-karta tal-forn.

Għarbel id-dqiq flimkien mat-trab taċ-ċikkulata.

Żid terz minnu mat-taħlita filwaqt li tħawwad il-ħin kollu b'imgħarfa tal-injam.

Ftit, ftit kompli żid il-bqija tad-dqiq.

Tinsiex li trid tħawwad il-ħin kollu.

IMPORTANTI: QATT ma trid titfa d-dqiq kollu f'daqqa.

Ferra t-taħlita fil-pjanċa.

Ftakar li ma tridx tagħilha għolja, għaliex inkella meta tiġi biex iddawwarha din tinkiser.

L-għoli tagħha irid ikun kullimkien l-istess.

Sajjar għal madwar 4-5 minuti MHUX AKTAR għax inkella tinqasam.

Neħħiha mill-forn u wara żewġ minuti neħħiha mill-pjanċa u poġġiha wiċċha l-isfel, mingħajar ma tneħħi l-karta, fuq xi 3 jew 4 srievet kbar tad-drapp.

Trid tagħmel hekk biex il-fwar li joħroġ minnha jibqa magħha u b'hekk tiġi aktar ratba.

Fuq il-karta għamel xi żewġ srievet oħra.

Meta tkun kesħet sew u mhux qabel qaxxar il-karta minn magħha.

Idlika bil-krema u kebbibha.

Ma tridx teżaġera bil-krema għax inkella tispiċċa li tibda ħierġa minn kullimkien.

Ġeżwer ġo karta oljata u poġġiha fil-friġġ għal mhux anqas minn siegħa.

Meta toħroġha mill-friġġ iksiha kollha bil-krema.

Ħu furketta u biha għamel sinjali mat-tul kollu biex tieħu d-dehra ta' zokk tas-siġar.


It- lingwine huma bħal spagetti ċatti u wiesgħa; iżda huma idjaq mit- tagliatelle .

Ingredjenti 450g lingwine 200g tadam 120g gambli kbar 120g imħar 120g maskli 120g basal tewm lummija tazza nbid abjad

ħabaq

żejt taż-żebbuġa

bżar u melħ

Imla borma kbira b'ħafna ilma u poġġiha fuq in-nar.

Meta l-ilma jiftaħ jagħli żid ftit melħ.

Għalli l-għaġin.

Meta l-għaġin ikun sar saffi u għaddih minn l-ilma kiesaħ, biex l-għaġin jiksaħ sew u b'hekk ma jibqax isir.

Qattar tajjeb.

Qaxxar u qatta l-basal u t-tewm f'biċċiet żgħar.

Ħu taġen kbir.

It-taġen irid ikun fond.

Saħħan ftit żejt.

Qalli l-basal u t-tewm għal ftit ħin.

Trid tagħmel ħafna attenzjoni li ma jinħarqux, għax inkella jagħmlu togħma morra.

Jekk tkun se tuża gambli friski, trid taħsilhom u tgħallihom għal 12 il-sekonda, f'ħafna ilma u fih tagħmel biċċa lummija u wara tqaxxarhom.

Qaxxar it-tadam u qattgħu f'biċċiet żgħar.

Aħsel tajjeb il-frott tal-baħar u żidu mal-basal u tewm.

Ħawwad tajjeb.

Żid l-inbid, ħabaq, meraq ta' lummija, ibżar u melħ.

Kompli ħawwad.

Kompli sajjar għal 5 minuti.

Żid l-ispagetti u ħawwad sewwa.

Żejjen b'bicca tursina.


Ingredjenti 4 qatgħat pixxispad żejt taż-żebbuġa nagħniegh tewma ftit nbid abjad lumi bżar midħun frisk u melħ fletti tal-inċova Metodu Jekk trid flok biċċa ħuta kbira għal kull persuna, tista tagħmel biċċtejn żgħar.

Qiegħed il-ħut ġo kontenitur kbir.

Zid il-meraq tal-lumi, nbid, tewm u nagħniegh.

Roxx ftit bżar u melħ.

Ħalli l-ħut ġo dan il-marinat għal madwar 45-50 minuta.

Sakemm il-ħut ikun qiegħed ġol marinat saħħan tajjeb il-grilja jew inkella taġen kbira li jkollu l-qiegħ forma ta' gradilja.

Neħħi l-ħut mill-marinat.

Ixwi tajjeb fuq il-grilja taħraq.

Meta jkunu saru qiegħed fi platt ċatt kbir.

Fuq kull biċċa ħuta għamel biċċa nċova u żejjen bil-flieli tal-lumi.

Servi sħun.


Ingredjenti 450g penne 400g irkotta bajda 120g perżut 60g ġobon maħkuk.

Jekk jista jkun uża ġobon Parmiġġjan jew Grana Padano. ftit noċemuskata maħkuka bżar u melħ Metodu Imla borma kbira b'ħafna ilma u poġġiha fuq in-nar.

Għalli l-għaġin.

Qattar tajjeb.

Meta jkun qatar tajjeb, qiegħed l-għaġin ġo skutella kbira.

Ixgħel il-forn 180 0 C, Gass numru 4.

Ġo skutella oħra għaffeġ l-irkotta.

Magħha żid il-bajda, il-bzar, il-melh u n-noċemuskata maħkuka.

Ħawwad tajjeb.

Żid din it-taħlita mal-għaġin.

Aqta l-perżut f'biċċiet żgħar.

Żidu mal-għaġin.

Ħawwad tajjeb.

Ħu dixx tajjeb għal forn.

Jekk ikun possibbli uża dixx tal-fuħħar jew tip ta' ċaqquf li jkun tajjeb għal forn.

Qiegħed l-għaġin f'dan id-dixx.

Fil-wiċċ roxx il-ġobon maħkuk.

Sajjar fil-forn jaħraq għal madwar 20 minuta jew sakemm tara li l-wiċċ jiħmar.


Ingredjenti 450g penne 60g dqiq 60g marġerina 800 ml ħalib 80g ġobon Emmenthal 100g ġobon maħkuk.

Jekk jista jkun uża ġobon Parmiġġjan jew Grana Padano. żewġ kucċċarini mustarda Ngliża.

Metodu Imla borma kbira b'ħafna ilma u poġġiha fuq in-nar.

Meta l-ilma jiftaħ jagħli żid ftit melħ.

Għalli l-għaġin.

Meta l-għaġin ikun sar saffi u għaddih minn l-ilma kiesaħ, biex l-għaġin jiksaħ sew u b'hekk ma jibqax isir.

Ħalli l-għaġin fil-passatur biex joqtor tajjeb.

Ġo kazzola poġġi l- margarine u qegħda fuq in-nar.

Meta l-marġerina ddub ftit, ftit ibda żid id-dqiq.

Trid tħawwad il-ħin kollu int u żżid id-dqiq.

Qiegħed il-ħalib ġo kazzola oħra u qegħda fuq in-nar.

Ħalliha fuq in-nar sakemm il-ħalib jiftaħ jagħli.

Neħħi minn fuq in-nar.

Ixgħel il-forn 180 0 C, Gass numru 4.

Ftit ftit ibda żid il-ħalib mat-taħlita tad-dqiq u marġerina.

Importanti li dejjem iżżid ftit ftit għax inkella t-taħlita tiġi kollha boċċi.

It-taħlita trid tiġi lixxa u qisha krema.

Meta tara li l-taħlita hija lesta poġġiha ġo skutella kbira.

Żid il- ġobon Emmenthal , il-bżar, il-melħ u l-mustarda.

Ħawwad tajjeb.

Żid l-għaġin u bil-galbu ħallat kollox flimkien.

Triq tagħmel ħafna attenzjoni biex l-għaġin ma jitfarrakx.

Għalhekk hija mportanti li l-għaġin ma jitgħallix ħafna; għaliex inkella meta tħallat l-għaġin mal-krema u l-ġobon kollox jiġi ħaġa waħda.

Ħu dixx tajjeb għal forn.

Jekk ikun possibbli uża dixx tal-fuħħar jew tip ta' ċaqquf li jkun tajjeb għal forn.

Qiegħed l-għaġin f'dan id-dixx.

Fil-wiċċ roxx il-ġobon maħkuk.

Saħħan fil-forn għal madwar 20 minuta jew sakemm tara li l-wiċċ jiħmar.

Trid tiftakar li dan mhux imqarrun fil-forn; għalhekk l-għaġin ma jridx isir ħaġa waħda.

Servi sħun.


Ingredjenti 450g Penne zalza bażika tat-tadam 300g bejken imqatta f'biċċiet żgħar tewm 60g ġobon maħkuk.

Jekk jista jkun uża Grana Padano jew Parmiġġjan.

100g mozzarella Metodu Imla borma kbira b'ħafna ilma u poġġiha fuq in-nar.

Meta l-ilma jiftaħ jagħli żid ftit melħ.

Għalli l-għaġin.

Meta l-għaġin ikun sar saffi u għaddih minn l-ilma kiesaħ, biex l-għaġin jiksaħ sew u b'hekk ma jibqax isir.

Ħalli l-għaġin fil-passatur biex joqtor tajjeb.

Ixgħel il-forn 180 0 C, Gass numru 4.

Saħħan taġen tajjeb u ġo fih qalli l-bejken.

Meta l-bejken ikun nofs sajran żid it-tewm u kompli sajjar sakemm jibdew jieħdu kulur.

Trid tħawwad il-ħin kollu.

Neħħi minn fuq in-nar u żid l-għaġin flimkien maz-zalza tat-tadam, il-ġobon maħkuk, bżar u melħ.

Ħawwad tajjeb.

Qegħdu ġo dixx tajjeb ghal forn.

Fil-wiċċ qiegħed slices tal- mozzarella .

Sajjar f'forn jaħraq għal madwar 15 il-minuta sakemm iddub il- mozzarella.


Dan il-platt għaġin huwa tipikament Sqalli.

Ħa l-isem tiegħu wara waħda mill-opri l-aktar famużi tal-akbar mużiċist li twieled fil-belt ta' Catania.

Il-mużiċist huwa Vincenzo Bellini u l-opra hija Norma.

Ir- ricotta salata hija tip ta' ġobon li jsir ġewwa Sqallija.

Illum hawn Malta ssibu ġewwa s- supermarkets .

450g għaġin penne

250g brunġiel

sinna jew tnejn tewm

żejt taż-żebbuġa

melħ u bżar midħun frisk

Aħsel u qatta' l-brunġiel f'biċċiet żgħar.

Qaxxar u qatta' t-tewm f'biċċiet żgħar.

Ġo taġen kbir saħħan ftit żejt u meta jkun saħan sew qalli t-tewm mingħajr ma jiskura.

Żid il-brunġiel u kompli sajjar sakemm dawn isiru sbieħ u ħomor.

Trid tħawwad il-ħin kollu.

Meta l-brunġiel ikun sar neħħi miż-żejt u poġġi fuq platt kbir.

Żid iz-zalza fiż-żejt li fih tkun qlejt il-brunġiel u saħħan għal ftit ħin fuq nar bati.

Sadanittant għalli l-għaġin.

Saffi u żid maz-zalza.

Żid il-brunġiel moqli u kompli sajjar għal ftit minuti.

Trid tħawwad il-ħin kollu filwaqt li tagħmel attenzjoni biex la tfarrak l-għaġin u lanqas il-brunġiel.

Roxx ftit bżar u melħ.

Trid tagħmel attenzjoni meta tkun se żżid il-melħ.

Dan għaliex ir- ricotta salata hija mielħa, isimha magħha!!

Fuq kull platt ħokk ftit ricotta salata u servi mill-ewwel.


Ingredjenti 150g ross li jkun apposta għar-risotto 100g basal imqatta rqiqa sinna tewma 300g ħut li tiggosta.

L-aħjar hu li l-ħut ikun imsajjar. litru stokk tal-ħut żejt taż-żebbuġa lummija nagħnieħ bżar u melħ

1 Ġo taġen kbir saħħan ftit żejt u qalli l-basal u t-tewm.

Żid in- nagħnieħ u r-ross.

Kompli sajjar għal ftit ħin, filwaqt li tħawwad il-ħin kollu.

2 Ftit, ftit ibda żid l-istokk u filwaqt li tkompli tħawwad sajjar sakemm tara li r-ross ikun kważi sar.

Huwa mportanti ħafna li tħawwad għax inkella r-ross jeħel mal-qiegħ tat-taġen u jinħaraq.

3 Żid il-ħut u kompli sajjar sa kemm ikun ir-ross ikun sar.

4 Qabel ma sservi żid ftit qoxra ta' lummija maħkuka, bżar u melħ.


Irrepeti l-istruzzjonijiet 1 sa 8 tar-riċetta ' Profiteroles bil-Krema Ħelwa '.

L-ingredjenti li tista' tuża biex ikollok mili differenti jikkonsistu minn prodotti li tiggosta.

Ftakar li m'għandekx tagħmel profiteroles kbar; jekk dawn ikunu goffi ħafna, xħin tiekolhom, il-mili joħroġ u ċċappas idejk kollha.

Il-mili qatt ma jrid ikun likwidu.

Ingredjenti għall-Mili

Agħmel taħlita ta' tonn taż-żejt, tadam imqadded, ftit kunserva, żebbuġ, inċova u ġardiniera.

Jekk trid tista' żżid ftit Tabasco .

Qiegħed l-ingredjenti kollha ġo food processor u itħan tajjeb.

Agħmel biċċiet żgħar ta' tiġieġ imsajrin, mayonnaise , bżar, melħ u jekk trid ftit Tabasco .

Agħmel ġobnijiet differenti, biċċiet żgħar ta' faqqiegħ, tursin, bżar, melħ u jekk trid ftit Tabasco .


2 small, dried Chilli Peppers


Ir- ribeye hi biċċa ċanga li jkollha l-għadma tal-kustilja magħha.

Hi waħda mill-aħjar, jekk mhux l-aħjar, qatgħat taċ-ċanga għax il-ftit xaħam li jkollha ġewwa jagħmilha ideali għax- xiwi.

Fl-Awstralja, meta l-laħam jisserva flimkien mal-għadma jissejjaħ ribeye ; meta titneħħilu l-għadma jissejjaħ Scotch fillet .

Ingredjenti għall-Marinat

mgħarfa mustarda

mgħarfa għasel

tazza nbid

bżar mitħun frisk u melħ

Ingredjenti għaz-Zalza

200g faqqiegħ

ftit żejt taż-żebbuġa

Qiegħed il-mustarda, l-għasel, il-klin u l-inbid ġo dixx tal-ħġieġ u ħawwad tajjeb.

Naddaf il-laħam u roxx ftit bżar u melħ fuq iż-żewġ naħat tiegħu.

Qiegħed kull biċċa laħam fil-marinat, għatti d-dixx bl-i strech and seal u poġġih fil-friġġ għal madwar 20 minuta.

Qaxxar it-tewm u qattgħu f'biċċiet żgħar.

Naddaf il-faqqiegħ u qattgħu wkoll f'biċċiet żgħar.

Ipprepara z-zalza billi tħejji ftit gravy eżatt kif għandek miktub fuq il-pakkett.

Saħħan ftit żejt ġo taġen kbir u qalli t-tewm u l-faqqiegħ.

Baxxi n-nar u żid il- brandy u l- gravy .

Ħalli t-taħlita ttektek għal 5 minuti.

Saħħan tajjeb taġen non-stick jew grilja.

Ixwi l-laħam miż-żewġ naħat.

Issajjarx iżżejjed għax inkella l-laħam jinxef u jibbies.

Dan tista' sservih fuq il-laħam jew għalih ġo skutella żgħira.

Mal-laħam servi wkoll patata fil-forn u ħaxix li tiggosta mgħolli.


Ingredjenti 4 ribeyes Għall-Marinat mgħarfa mustarda Ingliża 2 mgħaref għasel 1⁄2 tazza nbid Worcestershire sauce klin bżar mitħun frisk u melħ Metodu Qiegħed l-ingredjenti kollha tal-marinat ġo dixx li jkollu l-għatu.

Ħawwad tajjeb l-ingredjenti flimkien.

Qiegħed kull biċċa laħam fil-marinat, għatti d-dixx u ħalli għal madwar 45 minuta.

Ħawwad kull tant ħin.

Sadanittant, saħħan tajjeb taġen non-stick jew grilja.

Ixwi l-laħam miż-żewġ naħat.

Issajjarx iżżejjed inkella l-laħam jinxef u jibbies.

Jekk trid tista' ssajru fuq il-barbikju.

Servi mill-ewwel flimkien ma' patata mgħollija jew insalata tal-gosti tiegħek.

Jekk trid tista' sservi z-zalza tal-faqqiegħ miegħu (ara r-riċetta 'Flett biz-Zalza tal-Faqqiegħ').

NOTA: Kemm ir- ribeye kif ukoll il-flett taċ-ċanga ma jridux wisq sajran.

Inkella dawn jibbiesu ħafna.

Hawn min jgħid li l-laħam tar- ribeye hu xaħmi; it-tisjir isir skont il-gosti u f'dan il-każ hu proprju x-xaħam li jżomm il-laħam artab.


Qagħaq tal-Għasel Qagħaq tal-għasel are sweet pastry rings filled with a treacle mixture.


Ingredjenti 600g kapuljat taċ-ċanga 600g kapuljat tal-majjal 80g ġobon maħkuk… l-aħjar li tuża Grana Padano 4 bajdiet 3 bajdiet iebsin tursin imqatta' rqiq (jekk trid) bżar mitħun frisk u melħ Metodu Ixgħel il-forn 190 0 C, gass numru 5.

Qiegħed il-kapuljat ġo skutella kbira.

Roxx ftit bżar u melħ u ħawwad tajjeb sakemm it-taħlita tiġi ħaġa waħda.

Żid il-ġobon u l-bajd.

Jekk se tagħmel it-tursin, żidu issa.

Ħawwad tajjeb.

Ħalli ftit minnha mdendla mal-ġnub tal-forma.

Imla nofs il-forma bit-taħlita tal-laħam.

Fin-nofs agħmel il-bajd iebes, waħda wara l-oħra.

Iksi bil-bqija tal-laħam.

Illixxa tajjeb il-wiċċ u għatti bl-i stretch and seal .

Qiegħed dixx mimli bl-ilma fil-qiegħ tal-forn.

Aħmi l-puplettun għal madwar 80-90 minuta.

Jekk trid li l-wiċċ jiħmar, neħħi l-i stretch and seal fl-aħħar kwarta .

Oħroġ mill-forn u ħalli l-pulpettun jiksaħ sew qabel tneħħih mill-forma.

Dan id-dixx hu tajjeb kemm sħun kif ukoll kiesaħ.

Servi ma' xi ħaxix tal-gosti tiegħek jew sħun bil- gravy .


Ingredjenti 300g kapuljat tac-canga 100g kapuljat tal-majjal 25g gobon mahkuk 2 bajdiet tursin mqatta rqiq nucimuskata mahkuka friska bzar mithun frisk u melh Metodu 1.

Ixghel il-forn 180 , gass numru 4.

Qieghed l-ingredjenti kollha go skutella kbira.

l-ewwel b'mgharfa kbira u wara ftit tal-hin b'idejk.

Ferra ftit ilma fid-dixx u ghatti bil-fojl.

Sajjar fil-forn ghal madwar 20 minuta.

Qis li l-ilma ma jinxifx ghax

nkella l-pulpetti jispiccaw jinharqu.

5.Nehhi l-fojl u kompli sajjar sakemm il-pulpetti jiehdu kulur hamrani.

6.Tista isservihom mal-insalata.

Uza il-haxix li tiggosta li jista jkun nej

jew msajjar,


Ingredjenti 360g dqiq plain 225g margarine 90g zokkor qoxra ta' lummija 66g bajd (waħda u nofs) Nota: Jekk trid tagħmel għaġina taċ-ċikkulata, neħħi 50g dqiq u żid 50g trab taċ-ċikkulata.

F'bieqja għarbel id-dqiq.

Żid il-margarine u ħaddem flimkien id-dqiq u l- margarine; sakemm it-taħlita tiġi qisha ramel.

Żid il-qoxra tal-lummija u ħawwad sewwa.

F'bieqja oħra ofsoq il-bajd u żid miegħu iz-zokkor.

B'whisk ħabbat flimkien il-bajd maz-zokkor.

Ftit, ftit ibda żid din it-taħlita mat-taħlita tad-dqiq.

Int u żżid trid tibda tgħaġen.

Kompli sejra hekk sakemm tkun użajt it-taħlita tal-bajd kollha.

Kompli għaġen sakemm tara li l-għaġina tisha lixxa.

Dawwar l-għaġina fi cling film u ħalliha toqgħod għal mill-anqas siegħa.

Jekk il-kċina tkun sħuna ħafna l-aħjar ħaġa hu li tpoġġi l-għaġina fil-fridge.


Ingredjenti 400 g lampuki 400g spinaċi msajra 200g pastard imsajjar 200g basal imqatta 50g zebbuġ iswed qoxra ta' lummija bżar u melħ sinna tewm merqtux nagħnieħ għaġina tat-torti – frolla (shortcrust) bajda

ġunġlien

1 Naddaf il-hut.

Tista ssajru fil-forn bix-xewk b'kollox, imbagħad meta jiksaħ trid tneħħi x-xewk kollu.

Huwa mportanti ħafna li ma jkun hemm xewk xejn.

2 Saħħan ftit żejt u qalli l-basal u tewm, sakemm ikunu se jibdew jieħdu kulur.

3 Għalli l-pastard u l-ispinaċi u wara qatta f' biċċiet żgħar.

Żid fuq il-basal.

4 Itfi n-nar u żid iż-żebbuġ, qoxra ta' lummija, merqtux u nagħnieħ u nofs il-ħut.

Ħawwad tajjeb.

Duq it-taħlita u ara jekk ikunx hemm bżonn li żżid ftit melħ u bżar.

5 Aqsam l-għaġina fi tnejn.

Iftaħ biċċa mill-għaġina u biha iksi l-qiegħ tad-dixx tal-forn.

Imla bit taħlita ta' ħut u ħaxix u fil-wiċċ poġġi l-bqija tal lampuki.

6 Għatti bin-nofs l-ieħor ta' l-għaġina, idlek bil-bajda mħabbta u fil-wiċċ roxx ftit ġunġlien.

Sajjar f'forn moderat għal madwara siegħa.

7 Din it-torta hija tajba sew sħuna kif ukoll kiesħa.


Ingredjenti salamun basla żgħira mqatta żejt taż-żebbuġa mgħarfa ħall sinna tewm żewġ imgħaref inbid abjad lummija merqtux jew nagħnieħ Metodu 1 Ġo bieqja għamel ftit marinat billi tħallat: tewma, ftit żejt taż-żebbuġ, ftit inbid abjad, meraq tal-lumi u ftit merqtux jew nagħnieħ.

Ħawwad tajjeb.

2 Qiegħed is-salamun f'dan il-marinat u ħallih joqgħod għal madwar 30 minuta.

3 Ipprepara biċċa foil doppja.

Qiegħed il-ħuta fin-nofs tal-foil u kebbeb, bil wiċċ miftuħ.

4 Itfa ftit marinat fuq il-ħuta u sajjar fil-forn għal madwar 45 minuta.


Ingredjenti 250g mascarpone 120g zokkor 16g gallettini tat-tip Savoiardi jew Ladies Fingers 300ml kafè qawwi200ml krema friska jew UHT 4 isfra tal-bajd 4 mgħaref ilma likur tal-kafè trab taċ-ċikkulata skura Metodu Għalli 300ml ilma, ferrgħu f'buqar u żid 3 mgħaref kafè miegħu.

Ħawwad tajjeb sakemm idub il-kafè u mbagħad ferra' t-taħlita ġo dixx tawwali u baxx biex tiksaħ.

Qiegħed il-krema friska u l- mascarpone ġo skutella kbira.

Ħabbat tajjeb b' hand beater tal-elettriku sakemm it-taħlita tiġi ħafifa.

Qiegħed l-4 mgħaref ilma ġo kazzola u żid iz-zokkor.

Ħawwad tajjeb u poġġi fuq in-nar sakemm it-taħlita tiftaħ tagħli.

Neħħi minn fuq in-nar u ferra' t-taħlita ġo skutella nadifa.

Żid l-isfar tal-bajd u ħabbat tajjeb b' hand beater tal-elettriku sakemm it-taħlita tiksaħ.

Żid din it-taħlita ftit, ftit fuq it-taħlita tal- mascarpone filwaqt li tkompli tħawwad bil- beater tal-elettriku.

Żid il-likur tal-kafè u kompli ħabbat sakemm ikollok taħlita ħafifa ħafna.

Iksi l-qiegħ u l-ġnub ta' forma minn dawk taċ-ċinturin ( springform tin ) bl-i stretch and seal .

Ħalli ftit minnha mdendla mal-ġnub tal-forma.

Xarrab il-gallettini bil-kafè.

Ixxarrabhomx ħafna għax jitfarrku.

Poġġihom waħda ħdejn l-oħra fil-qiegħ tal-forma (ara r-ritratt).

Agħmel ftit krema fuqhom.

Erġa' agħmel saff ieħor gallettini; din id-darba qiegħed dan is-saff bil-kontra ta' dak ta' qablu.

Erġa' għatti bil-krema.

Kompli ibni din id-deżerta b'dan il-mod.

Spiċċa bil-krema, illixxa l-wiċċ u għatti bl-i stretch and seal.

Qiegħed fil-friġġ għal mhux anqas minn 5 sigħat.

Aktar ma tħalliha aktar il-krema tibbies u tkun faċli biex taqtagħha.

Servi kiesħa ħafna bi ftit trab taċ-ċikkulata skura mferrex fil-wiċċ.


Din ir-riċetta hi l-verżjoni Maltija tal- gateau .

Biex ikollok l-aħjar riżultat għandek tibni dan is-suflé ġewwa forma tal-kejk bil-molla ( tin spring form ) .

Għal din ir-riċetta trid tuża bilfors butir ħelu inkella ma jkollokx ir-riżultat mixtieq.

panidispanja… skont ir-riċetta ' Panidispanja '

1.2 l ħalib… mifrud f'żewġ skutelli ta' 600ml kull waħda

likur tal-gosti tiegħek

Ingredjenti għat-Tiżjin

200g butir bla melħ… ma jridx ikun kiesaħ mill-friġġ

4 mgħaref krema friska

ċirasa ħamra konfettura

essenza tal-vanilja

Lesti l-panidispanja u qattagħha fi 3 forom tondi u ftit strixxi twal.

Il-qatgħat iridu jkunu rqaq.

Qiegħed biċċa panidispanja tonda fil-qiegħ tal-forma u dawwar il-ġnub bl-istrixxi.

Roxx ftit likur fuq il-panidispanja.

Ferra' 2 mgħaref mill-ewwel 600ml ħalib ġo skutella żgħira.

Qiegħed il-bqija tal-ħalib ġo kazzola flimkien mal-75g zokkor.

Poġġi l-kazzola fuq nar moderat sakemm il-ħalib jiftaħ jagħli.

Waqt li l-ħalib ikun qed jisħon, żid it-trab tal- custard maż-żewġ mgħaref ħalib u ħawwad tajjeb sakemm iddub il- custard .

Baxxi ħafna n-nar eżatt malli l-ħalib jiftaħ jagħli.

Żid il- custard imdewba u ħawwad tajjeb.

Għolli ftit in-nar u kompli sajjar għal madwar 5 minuti.

Ibqa' ħawwad il-ħin kollu.

Neħħi minn fuq in-nar.

Ferra' l-krema fuq il-panidispanja u għatti b'biċċa panidispanja oħra.

Erġa' xarrab bi ftit likur .

Ferra' 2 mgħaref mit-tieni 600ml ħalib ġo skutella żgħira.

Żid il- cornflour u ħawwad tajjeb sakemm idub il- cornflour .

Qiegħed il-bqija tal-ħalib ġo kazzola.

Żid iz-zokkor u d- drinking chocolate u poġġi l-kazzola fuq nar moderat sakemm il-ħalib jiftaħ jagħli.

Żid il- cornflour imdewweb u ħawwad tajjeb.

Ġħolli ftit in-nar u kompli sajjar għal ftit minuti oħra.

Ibqa' ħawwad il-ħin kollu.

Neħħi minn fuq in-nar.

Ferra' l-krema taċ-ċikkulata fuq il-panidispanja.

Għatti bl-aħħar biċċa ta' panidispanja.

Għatti l-forma b'karta oljata u poġġiha fil-ġenb biex tiksaħ.

Xarrab bi ftit likur meta s-suflè jkun kesaħ għal kollox.

Sadanittant, ipprepara l-krema għall-wiċċ.

Għarbel l- icing sugar ġo skutella.

Żid il-butir, il-krema friska u l-essenza tal-vanilja miegħu.

Importanti li tħabbat tajjeb b' beater tal-elettriku biex ikollok riżultat tajjeb.

Aqsam iċ-ċirasa min-nofs u qatta' l-lewż f'biċċiet imdaqqsin.

· 14.Bil-mod ĦAFNA u bil-galbu neħħi s- suflé mill-forma u poġġih fuq platt li jkun kbir u

· ċatt għal kollox .

Imla piping bag bil-krema u agħmel forom tondi mad-dawra kollha.

· Żejjen bil-biċċiet taċ-ċirasa u lewż.

Jekk tiggosta tista' tħokk ftit ċikkulata fil-wiċċ.


Ingredjenti 150g ross 150g basal tewma nagħniegh stokk tal-ħut frott tal-baħar li jinkludi: klamari, gambli, imħar, maskli tursin imqatta rqiq bżar midħun frisk żejt taż-żebbuġa Metodu Qaxxar il-basal ut-tewm u qatta f'biċċiet żgħar.

Jekk se tuża frott tal-baħar frisk, qaxxar il-gambli.

Naddaf tajjeb il-klamari u qattagħhom dwawar dwawar.

Poġġi l-gambli u l-klamari fi platt u għattihom.

Jekk se tuża pakkett tal-frott tal-baħar tal-friża; allura trid tagħmel eżatt kif ikun hemm miktub fuq il-pakkett.

F'taġen fond saħħan iż-żejt.

Żid il-basal u t-tewm u sajjar għal 4-5 minuti, fuq nar bati.

Il-basla trid issir imma ma tridx tieħu kulur.

Żid ir-ross u ħawwad tajjeb biex ir-ross jinkesa biż-żejt.

Sajjar għal ftit minuti.

Filwaqt li tħawwad il-ħin kollu, ibda żid l-istokk ftit, ftit.

Kull meta tara li l-istokk jinxtorob, trid iżżid aktar

Int u ssajjar ir-ross trid tagħmel ħafna attenzjoni.

Jekk in-nar ikun qawwi ħafna, ir-ross ikun artab minn barra imma iebes minn ġewwa.

Jekk in-nar ikun baxx, ir-ross jiġu qisu għaffġa u mdellek.

Ir-risotto jdum madwar 25-30 minuta biex isir.

Wara 20 minuta sajran, ibda naqqas l-ammont ta' likwidu li żżid .

Trid tħawwad tajjeb il-ħin kollu.

Tkun taf meta r-risotto jkun sar hu meta r-ross ikun artab imma fl-istess ħin għadu wieqaf.

Irid jiġu qisek għamilt il-krema mar-ross.

Meta tara li r-ross ikun sar, żid il-frott tal-baħar.

Ħawwad tajjeb mingħajr ma tfarrak il-frott tal-baħar.

Żid ftit bżar u melħ.

Servi mill-ewwel.

Fil-wiċċ ferrex it-tursin imqatta.


Ingredjenti 450g rigatoni 600g tadam 120g żebbuġ iswed.

L-aħjar żebbuġ hu dak li tixtri bil-għadma u tneħħi l-għadma u taqttgħu int. Dan għaliex fih aktar togħma minn dak li tixtri mqatta lest.

bżar midħun frisk

żejt

Imla borma kbira b'ħafna ilma u poġġiha fuq in-nar.

Meta l-ilma jiftaħ jagħli żid ftit melħ.

Għalli l-għaġin.

Meta l-għaġin ikun sar saffi u għaddih minn l-ilma kiesaħ, biex l-għaġin jiksaħ sew u b'hekk ma jibqax isir.

Qattar tajjeb.

Qaxxar u qatta l-basal f'biċċiet żgħar.

Qiegħed ftit żejt ġo taġen fond u ġo fih qalli l-basal.

Aħsel u qatta t-tadam f'biċċiet żgħar kwadri.

Żidu fuq il-basal.

Ħawwad tajjeb.

Żid ukoll iż-żebbuġ iswed, il-bżar u r-riegnu.

Erġa ħawwad.

Baxxi n-nar u kompli sajjar għal madwar 25 minuta oħra.

Żid l-għaġin u servi sħun.


Rigatoni huma makkarunelli kbar u irrigati.

Ingredjenti 450g rigatoni 200g qarabagħli 200g bżar aħdar ikkulurit 150g basal karfusa tewm ġobon biex tħokku.

Ma jridx ikun maħkuk u jekk jista jkun uża ġobon Parmiġġjan jew Grana Padano.

żewġ tadamiet imqaxxra

bżar u melħ

ftit żejt

Għalli l-għaġin.

Qattar tajjeb.

Aħsel u qatta l-haxix kollu f' bicciet imdaqqsin.

Ħu taġen kbir.

Saħħan ftit żejt.

Qalli l-basal u t-tewm għal ftit ħin.

Trid tagħmel ħafna attenzjoni li ma jinħarqux, għax inkella jagħmlu togħma morra.

Meta jkunu saru żid il-ħaxix u sajjar għal ftit ħin.

Ma tridx issajjar iżżejjed.

Waqt is-sajran trid tħawwad.

Ixgħel il-forn 180 0 C, Gass numru 4.

Meta l-ħaxix ikun sar żid it-tadam imqatta f'biċċiet żgħar jew inkella ftit polpa tat-tadam.

Ħawwad tajjeb.

Żid l-għaġin ma' din it-taħlita.

Erġa ħawwad.

Roxx ftit bżar u melħ u erġa ħawwad.

Ħu dixx tajjeb għal forn.

Jekk ikun possibbli uża dixx tal-fuħħar jew tip ta' ċaqquf li jkun tajjeb għal forn.

Qiegħed l-għaġin f'dan id-dixx.

Fil-wiċċ ħokk il-ġobon.

Trid tħokku f'biċċiet kbar.

Sajjar fil-forn jaħraq għal madwar 20 minuta jew sakemm tara li l-wiċċ jiħmar.

Servi sħun.


Ricotta and Almond Tart Torta tal-Lewż u Irkotta Ingredients sweet shortcrust pastry.


Ingredjenti 4 qatgħat salamun żejt taż-żebbuġa meraq tal-lumi melħ u bżar midhħun frisk nofs tazza nbid abjad Metodu Ġo reċipjent tal-ħġieġ poggi l-inbid, meraq ta' nofs lumija, ftit żejt taż-żebbuġa, bżar u melħ.

Ħawwad tajjeb.

Ir-reċipjent irid ikun kwadru jew tawwali u jrid ikun wiesgħa biżżejjed biex is-salamun joqgħodu ħdejn xulxin.

Ġo dan il-likwidu qiegħed il-qatgħat tas-salamun jimmarinaw għal 20 minuta.

Neħħi l-ħut mill-marinat u għamlu fuq platt kbir u ċatt.

Fuq kull biċċa ħuta roxx idlek il-meraq tal-lumija u roxx ftit melħ u bżar.

Saħħan tajjeb il-gradilja.

Meta tkun saħnet ħafna ibda sajjar il-ħut fuqha.

Trid tagħmel attenzjoni li l-ħuta tkun issajjret tajjeb minn-naħa qabel ma taqlibha biex issajjarha fuq in-naħa l-oħra.

Dan għaliex jekk taqlibha qabel ma tkun issajjret tista' titkisser.

Sajjar tajjeb miż-żewġ naħat.

Servi sħuna bil-ħaxix misjur jew insalata tal-gosti tiegħek.


Ingredjenti salamun iffumigat kappar żejt taż-żebbuġa, extra virgin flieli tal-lumi chives jew tursin ħobż ismar butir Metodu Is-salamun jinxtara ġo pakketti u jkun maqtugħ lest.

Issibu fis- supermarkets fis-sezzjoni ta' fejn ikun hemm il-prodotti tal-friża.

Neħħi s-salamun mill-pakett.

Qiegħed is-slices fuq platt ċatt.

Fuqu ferrex ftit żejt taż-żebbuġa, kappar, chives jew tursin imqatta rqiq.

Żejjen bil-flieli tal-lumi.

Servi mal-ħobż ismar midluk bil-butir.


Ingredjenti 500g brokkli 400g salamun 200g basal 200g karrotti 200g tadam, imqatta' f'biċċiet imdaqqsin 200g ġobon Gruyère jew Gouda, maħkuk 25g butir bżar mitħun frisk u melħ Metodu Ixgħel il-forn 180 0 C, gass numru 4.

Qaxxar il-basal u qattgħu f'biċċiet żgħar.

Aħsel il-brokkli u agħtihom fawra.

Wara qattagħhom f'biċċiet żgħar.

Qaxxar il-karrotti u qattagħhom f'biċċiet żgħar.

Naddaf is-salamun, neħħilu l-qoxra u qattgħu f'biċċiet żgħar.

Dewweb il-butir ġo taġen kbir u fond u qalli l-basal flimkien mal-karrotti.

Ħawwad il-ħin kollu u, meta tara li se jibdew jieħdu l-kulur, baxxi n-nar u żid is-salamun u l-brokkli.

Kompli sajjar fuq nar baxx.

Neħħi t-taġen minn fuq in-nar u żid it-tadam u nofs il-ġobon.

Roxx ftit bżar u melħ u ħawwad tajjeb.

Qiegħed din it-taħlita ġo dixx taċ-ċaqquf.

Roxx il-bqija tal-ġobon fil-wiċċ.

Aħmi għal madwar 20-25 minuta.


Ingredjenti salamun affumikat… dan jinxtara maqtugħ lest f'pakketti, mis-sezzjoni tal-prodotti tal-friża fis-supermarkets żejt taż-żebbuġa extra virgin kappar chives jew tursin imqatta' rqiq flieli tal-lumi ħobż ismar butir Metodu 1.

Neħħi s-salamun mill-pakkett u qiegħed il-qatgħat fuq platt ċatt.

2.	Ferrex ftit żejt taż-żebbuġa, kappar u chives jew tursin imqatta' rqiq fuqhom.

3.	Żejjen bil-flieli tal-lumi.

4.	Servi mal-ħobż ismar midluk bil-butir.


Permezz tal cling film ghamel


Ingredjenti Għall-għaġina 350g dqiq 'plain' 3 bajdiet mħabbtin żewġ mgħaref żejt taż-żebbuġa melħ Għall-mili 700g irkotta container mascarpone jew 2 ġbejniet friski 300g spinaċi msajra bżar noċimuskata maħkuka friska 200g mozzarella mqatta

60g ġobon maħkuk

bajda mħabbta

Ġo bieqja kbira għarbel id-dqiq.

Żid il-melħ, bajd u żejt.

Ħallat l-ingredjenti kollha u ibda għaġen sewwa sakemm l-għaġina tiġi lixxa (smooth).

Gerbeb l-għaġina fl-istretch and seal u ħalliha toqgħod għal madwar siegħa.

Sakemm l-għaġina toqgħod ibda għamel it-taħlita tal-mili.

Għalli l-ispinaċi u qattarha tajjeb.

Poġġi l-irkotta ġo bieqja kbira u għaffiġha tajjeb.

Żid il-mascarpone jew il-ġbejniet, il-mozzarella,il-bajda mħabbta, ġobon maħkuk, in-noċimuskata maħkuka u l-bżar.

Ħallat tajjeb flimkien.

Qatta l-ispinaċi f'biċċiet żgħar u żidha mat-taħlita tal-irkotta.

Ħawwad tajjeb biex it-taħlita tiġi ħaġa waħda.

Iftaħ l-għaġina rqiqa kemm tista.

Fuq l-għaġina ferrex t-taħlita tal-irkotta.

Ma tridx twassal it-taħlita sax-xifer, għax inkella meta tgerbeb it-taħlita toħroġ.

Bil-mod u bil-galbu ibda kebbeb l-għaġina qisek se tagħmel swiss roll.

Int u ddawwar l-għaġina trid tissikka kemm tista.

Meta tkun gerbibt l-għaġina kollha iksiha bl-istretch and seal.

Trid tiksiha għal xi 3 darbiet.

Għorbot tajjeb ix-xfarijiet.

Imla kazzola kbira bl-ilma u qegħda fuq in-nar.

Meta l-ilma jiftaħ jagħli għalli dan ir-roll għal madwar siegħa u nofs.

L-ilma jrid dejjem jibqa jagħli.

Meta ssir neħħi mill-ilma, qattarha u neħħi l-istretch and seal.


Ingredjenti 4 sider tal-papra 100g żebbuġ iswed.

Ixtri żebbuġ bil-għadma u neħħilu l-għadma.

Dan għandu togħma aktar tajba minn dak li tixtri mingħajr għadma. tazza nbid aħmar żewġ grokkijiet Sherry ftit marġerina

bżar midħun frisk u melħ

żewġ imgħaref gravy mix

Neħħi x-xaħam kollu li jkun hemm mal-papra.

Bil-ponta tas-sikkina xaqqaq il-ġilda.

Qiegħed is-Sherry u ftit bżar u melħ ġo bieqja mdaqqsa.

Ħawwad tajjeb.

Poġġi l-papra ġo dan il-likwidu u ħalliha toqgħod għal ftit tal-ħin.

Ixgħel il-forn Gas Numru 6, 220 0 C.

Ġo taġen kbir saħħan ftit marġerina.

Neħħi l-isdra mill-likwidu u aqlihom fuq kull naħa sakemm dawn isiru kulur dehebi.

Żid is-Sherry u l-inbid.

Qiegħed kollox ġo dixx u kompli sajjar fil-forn għal madwar 45 minuta.

Ipprepara il- gravy skont kif ikun hemm miktub fuq il-bott tal- gravy mix .

Ħallih itektek għal ftit ħin.

Żid iż-żebbuġ.

Meta tara li l-papra tkun saret neħħiha mill-likwidu u poġġihom fuq platt.

Jekk tara li jkun baqa ħafna likwidu neħħi nofsu.

Miegħu żid il-gravy biż-żebbuġ u kompli sajjar fuq nar moderat sakemm tara li l- gravy beda jinxtorob.

Qatta l-papra fi slices ħoxnin u poġġiha ġod-dixx fejn se sserviha.

NOTA: Jekk trid flok żebbuġ tista tagħmel flieli tal-larinġ u flok inbid żid meraq tal-lumi.


Biex ikollok scaloppine tajbin u kif suppost, il-laħam irid ikun tari u maqtugħ irqiq.

Għalhekk l-aħjar laħam hu dak tal-vitella.

Ingredjenti 8 qatgħat tal-vitella 50g marġerina jew butir dqiq 200g faqqiegħ 200ml krema

bżar midħun frisk u melħ

tursin imqatta

Irid ikollok biċċtejn għal kull persuna.

Naddaf il-vitella mix-xaħam u neħħilha l-ġilda.

Idħan ftit bżar u roxx ftit melħ fuq kull biċċa vitella waqt li tkun għada nejja.

Qiegħed id-dqiq ġo platt ċatt.

Saħħan tajjeb taġen u dewweb fih il-marġerina.

Għaddi l-vitella mid-dqiq u aqli malajr fuq iż-żewġ naħat.

Neħħi t-taġen minn fuq in-nar u qiegħed il-laħam fuq platt.

Aħsel u qatta l-faqqiegħ.

Qallih fl-istess taġen li fih tkun sajjart il-vitella.

Jekk tiggosta tista żżid tewma mqatta rqiq.

Żid grokk brandy u l-krema.

Ħawwad tajjeb.

Qiegħed il-laħam ġo din iz-zalza.

Servi dan id-dixx sħun.

Żejjen bit-tursin imqatta.


Scaloppine huma qatgħat tal-laħam li jkunu torja ħafna.

Għalhekk ġeneralment dejjem ikunu tal-vitella.

Dawn dejjem jissajru fit-taġen.

Ingredjenti 4 slices kbar tal vitella dqiq żewġ bajdiet ħalib frak tal-ħobż.

Dan irid ikun minn dak li tixtri lest ta' barra.

Jekk tista tagħżilx wieħed li l-kulur tiegħu jkun jagħti fl-oranġjo.

bżar midħun frisk u melħ

ftit żejt u marġerina biex taqli

flieli tal-lumi

Naddaf il-vitella mill-grass u ġilda.

Roxx ftit bżar midħun frisk u melħ fuq il-laħam.

Qiegħed ftit dqiq fuq platt ċatt.

Għamel ftit frak tal-ħobż fuq platt ċatt.

Flok platt tista tuża biċċa karta oljata.

Ġo skutella ħabbat il-bajd u l-ħalib.

Għaddi l-vitella mid-dqiq.

Ara li tkun inksiet kollha.

Wara għaddi mit-taħlita tal-bajd u ħalib u wara iksiha bil-frak tal-ħobż.

Trid tagħmel attenzjoni li l-laħam tkun kollha miksija tajjeb.

Saħħan taġen ftit kbir u dewweb fih taħlita ta' ftit żejt u marġerina.

Meta ddewweb flimkien żejt u marġerina, ma jinħarqux.

Aqli l-laħam fuq nar baxx sakemm isir tajjeb miż-żewġ naħat.

Trid tiftakar li l-vitella m'għandhiex bżonn ħafna nar u għalhekk ssir malajr.

Biex żgur ma titlifix mit-togħma l-aħjar li sserviha hija bi ftit flieli tal-lumi biss.

Jekk trid isservi xi kontorn allura qalli ħafna basal u faqqiegħ.

Fl-aħħar tas-sajran żid ftit tadam.

Servi dan il-kontorn fuq il-laħam.

Il-vitella dejjem trid tisserva eżatt kif tneħħiha minn fuq in-nar.


Ingredjenti 450g spagetti 100g ġobon Gruy è re (tat-toqob) 100g ġobon Gouda 100g perżut imqatta' f'biċċiet żgħarr 50g ġobon maħkuk Grana Padano 2 bajdiet tursin imqatta' żgħir ftit krema friska ftit butir

melħ u bżar midħun frisk

Sajjar l-ispagetti.

Saffi u żomm fis-sħana.

Għofsoq il-bajd ġo skutella u ħallat ma ftit krema.

Saħħan taġen kbir u dewweb ftit butir.

Żid it-taħlita tal-bajd u sajjar għal minuta filwaqt li tħawwad il-ħin kollu.

Baxxi n-nar.

Żid l-ispagetti, il-perżut imqatta' u l-ġobon Gruy è re u l- Gouda .

Ħawwad sewwa fuq nar baxx.

Trid tagħmel attenzjoni biex ma tfarrakx l-għaġin.

Żid it-tursin u l-ġobon maħkuk.

Kompli sajjar sakemm it-taħlita tixxotta.

Żid il-bżar u l-melħ.

Servi mill-ewwel.


Iz-zalza Bolognese tissejjaħ ukoll ragù bid-differenza li r- ragù jsir b'taħlita ta' laħam, waqt li l- bolognese ssir biċ-ċanga biss.

Bħal kull riċetta ohra tajba din twieldet ġewwa r-reġjun Emilia Romagna li huwa ċentru ta' l-ikel tajjeb ġewwa l-Italja, hawn insibu l-aħjar materja prima li tintuża fit-tisjir.

Għandkom issibu riċetta tajba ta' Bolognese klassiku fuq stil antik, fit taqsima: Zlazi għal mal-Għaġin .

ġobon mahħkuk.

Jekk jista jkun uża Grana Padano jew Parmiġġjan.

Imla borma kbira b'ħafna ilma u poġġiha fuq in-nar.

Meta l-ilma jiftaħ jagħli żid ftit melħ.

Għalli l-għaġin.

Meta l-għaġin ikun sar saffi u għaddih minn l-ilma kiesaħ, biex l-għaġin jiksaħ sew u b'hekk ma jibqax isir.

Ħalli l-għaġin fil-passatur biex joqtor tajjeb.

Ġo taġen ftit fond saħħan iz-zalza.

Hawn min jippreferi li jservi l-għaġin abjad fil-platt u jagħmel iz-zalza fuqu.

Oħrajn iħalltu l-għaġin maz-zalza kollha fit-taġen.

Jekk tagħmel hekk trid tagħmel attenzjoni biex int u tħawwad ma tfarrakx l-għaġin.

It-Taljani jħobbu jqegħdu l-għaġin kollu, mħawwar lest, fi platt kbir u jqegħduh f'nofs il-mejda u kullħadd jieħu kemm irid.

Veru li l-qofol ta' dan il-platt hija zalza tajba; iżda jekk ma jkollokx ġobon tajjeb, tħassar kollox.


Ingredjenti 450g spagetti 300g polpa tat-tadam sinna tewm imqatta 6 mgħaref żejt taż-żebbuġa 4 inċoviet imqatta f'biċċiet kbar 2 mgħaref tursin frisk imqatta melħ u bżar midħun frisk Metodu F'taġen kbir saħħan ftit żejt u qalli it-tewm, sakemm jiġi kulur id-deheb ċar.

Żid l-inċova u t-tursin u kompli qalli għal ftit sekondi filwaqt li tħawwad il-ħin kollu.

Żid it-tadam, melħ u bżar.

Baxxi n-nar u kompli sajjar għal madwar 25-30 minuta.

Meta z-zalza tkun lesta ara jkunx hemm bżonn li żżid il-melħ u l-bżar.

Sakemm iz-zalza tkun qed issir għalli l-għaġin.

Ħu borma kbira u imliha bl-ilma.

Meta jiftaħ jagħli żid il-melħ u għalli l-għaġin.

Meta l-għaġin ikun sar żiedu maz-zalza.

Ħawwad tajjeb.

Ara jekk ikunx hemm bżonn li żżid xi melħ u bżar.

Servi mill-ewwel.


Ingredjenti 450g spagetti 300g polpa tat-tadam 250g tonn taż-żejt 40g butir 3 mgħaref tursin frisk imqatta 5 mgħaref żejt taż-żebbuġa melħ u bżar midħun frisk sinna tewm imqatta Metodu 1 F'taġen kbir saħħan ftit żejt u qalli it-tewm, sakemm jiġi kulur id-deheb ċar.

Żid it-tursin u kompli qalli għal ftit sekondi filwaqt li tħawwad il-ħin kollu.

2 Żid it-tadam, melħ u bżar.

3 Neħħi t-tonn taż-żejt mil-landa u poġġih ġo platt.

Farrku b'furketta. żidu maz-zalza.

Ħawwad tajjeb.

Kompli sajjar għal madwar 5 minuti filwaqt li tħawwad il-ħin kollu.

Itfi n-nar u żid il-butir.

Erġa ħawwad.

4 Sakemm iz-zalza tkun qed issir għalli l-għaġin.

Ħu borma kbira u imliha bl-ilma.

Meta l-għaġin ikun sar żiedu maz-zalza.

Ħawwad tajjeb.

4 Ara jekk ikunx hemm bżonn li żżid xi melħ u bżar.

5 Servi mill-ewwel.


Ingredjenti 450g spagetti 300g sider tat-tiġieġ żewġ vażetti krema friska tewm 100g ġobon Gruyere 100g ġobon maħkuk.

Jekk jista jkun uża Grana Padano jew Parmiġġjan. tursin imqatta rqiq ħafna ftit marġerina melħ u bżar midħun frisk

ħabaq

Imla borma kbira b'ħafna ilma u poġġiha fuq in-nar.

Meta l-ilma jiftaħ jagħli żid ftit melħ.

Għalli l-għaġin.

Meta l-għaġin ikun sar saffi u għaddih minn l-ilma kiesaħ, biex l-għaġin jiksaħ sew u b'hekk ma jibqax isir.

Ħalli l-għaġin fil-passatur biex joqtor tajjeb.

Qatta s-sider tat-tiġieġ f'biċċiet kwadri.

Fuqhom roxx ftit bżar u melħ.

Ġo taġen kbir saħħan ftit marġerina u fih qalli it-tiġieġ.

Waqt it-tisjir trid tħawwad ta' spiss.

Meta jkunu saru neħħi minn fuq in-nar.

Żid il-krema, ħawwad u erġa qiegħed fuq nar baxx.

Kompli sajjar għal ftit ħin sakemm it-taħlita taqgħad ftit.

Żid l-għaġin flimkien mal-ġobon tal-ħakk u nofs il- Gruyere .

Qiegħed fil-platt u fil-wiċċ ferrex il-bqija tal-ġobon u t-tursin.


Dan hu wieħed mill-aktar platti tal-għaġin li barra milli jissajjar malajr; it-togħma hija tassew bnina.

Jaf il-bidu tiegħu fil-belt ta' Ruma fl-Italja; imma llum il-ġurnata huwa magħruf mad-dinja kollha.

Hawn min iqalli t-tewm f'ħafna żejt taż-żebbuġa u jdum iqallih sakemm isir kważi iswed.

Wara jneħħi t-tewm u jixħet l-ispaghetti mgħollijin fiż-żejt.

Imma jkun hemm il-biża li minħabba li t-tewm jinqela ħafna, iż-żejt jieħu togħma morra.

F'din ir-riċetta it-tewm jitgħaffeġ u jinqela ftit.

Wara jitħallat mal-għaġin.

Ir-riżultat hu li jkun hemm aktar togħma tat-tewm, imma mingħajr l-imrar.

9 mgħaref żejt taż-żebbuġa

2 sinniet tewm mqatta rqiq ħafna

2 mgħaref tursin frisk imqatta

melħ u bżar midħun frisk

Imla borma b' ħafna ilma u meta l-ilma jiftaħ jagħli, żid ftit melħ u waddab l-għaġin.

Sakemm l-għaġin ikun qiegħed isir lesti ż-żejt u t-tewm.

Ħu kazzola u fiha għamel 8 mgħaref miż-żejt taż-żebbuġa.

Żid it-tewm u ftit melħ.

Poġġi l-kazzola fuq nar bati ħafna u filwaqt li tħawwad il-ħin kollu, sajjar sakemm it-tewm isir kulur id-deheb.

Itfi n-nar.

Kif l-għaġin ikun sar; neħħi mill-ilma u qattru sew.

Poġġih f'skutella kbira.

Żid miegħu ż-żejt bit-tewm u ħawwad sew.

Żid il-bżar, tursin u l-imgħarfa li jkun baqa taż-żejt taż-żebbuġa.

Servi mill-ewwel.


Ingredjenti 450g spagetti 200g ikkapuljat taċ-ċanga 200g ikkapuljat tal-majjal 2 bajdiet zalza tat-tadam tursin bżar midħun frisk smid Metodu Imla borma kbira b'ħafna ilma u poġġiha fuq in-nar.

Meta l-ilma jiftaħ jagħli żid ftit melħ.

Għalli l-għaġin.

Meta l-għaġin ikun sar saffi u għaddih minn l-ilma kiesaħ, biex l-għaġin jiksaħ sew u b'hekk ma jibqax isir.

Qattar tajjeb.

Ġo skutella qiegħed il-laħam.

Miegħu żid il-bajd, bżar u turisn.

Ħallat tajjeb biex it-taħlita tiġi ħaġa waħda.

Ibda fforma l-pulpetti b'din it-taħlita.

Qiegħed ftit smid fuq platt ċatt u għaddi l-pulpetti minnu.

Imla kazzola bl-ilma u qiegħed fuq in-nar.

Meta l-ilma jiftaħ jagħli għalli l-pulpetti fih għal madwar 20 minuta.

Iġbor l-pulpetti mil-ilma bi xkumatur biex il-pulpetti ma jitfarrkux.

Sakemm il-pulpetti jkunu qegħdin isiru saħħan iz zalza.

Meta l-pulpetti jkunu lesti żidhom maz-zalza u sajjar fuq nar baxx għal madwar 30 minuta.

Servi fuq l-ispagetti sħan.


Ingredjenti żewġ klamari ta' madwar 250g – 300g il-wieħed 450g spagetti 200g basal 2 sinniet tewm tazza nbid abjad mgħarfa kunserva tat-tadam melħ u bżar midħun frisk weraq tal-ħabaq żejt taż-żebbuġa Metodu

Naddaf tajjeb il-klamari.

Neħħilhom il-linka u għamilha ġo skutella żgħira.

Jekk tara li ma hemmx biżżejjed linka, tista' tixtri vażett żgħir bil-linka u żżidha magħha.

Qatta' l-klamari f'biċċiet żgħar u għamilhom ġo skutella oħra.

Qaxxar il-basal u t-tewm u qattagħhom f'biċċiet żgħar.

Saħħan ftit zejt u qalli l-basal u t-tewm filwaqt li tħawwad il-ħin kollu.

Waqt li l-basal u t-tewm qed jinqlew trid toqgħod attenta li ma jiskurawx, għaliex inkella jagħmlu togħma morra.

Baxxi n-nar u ftit, ftit ibda żid il-klamari filwaqt li tkompli tħawwad.

Żid il-kunserva, inbid, melħ, bżar kif ukoll il-linka.

Żid żewġ tazzi ilma.

Ħalli t-taħlita ttektek fuq nar bati għal madwar 30 minuta.

Triq toqgħod attenta li din it-taħlita ma tixxuttax.

Jekk tara li jkun hemm bżonn erġa żid ftit ilma.

Sakemm it-taħlita tkun qegħda ssir trid issajjar l-ispagetti.

Saffi u żomm fis-sħana.

Permezz ta' blender idħan it-taħlita.

Żid l-ispagetti u ħawwad tajjeb filwaqt li tagħmel attenzjoni biex ma tkissirx l-għaġin.

Servi mill-ewwel.


Ingredjenti 450g spagetti 400g fwied tat-tiġieġ 200g basal 300ml krema friskatewm ftit butir jew marġerina ftit nuċimuskata maħkuka bżar mitħun frisk u melħ Metodu Poġġi borma kbira bl-ilma fuq in-nar, żid ftit melħ malli l-ilma jiftaħ jagħli u għalli l-ispagetti.

Meta l-ispagetti jkun sar, saffih u għaddih mill-ilma kiesaħ biex ma jibqax isir.

Ħallih fil-passatur biex joqtor tajjeb.

Naddaf il-fwied u qattgħu f'biċċiet imdaqqsin.

Dewweb ftit butir jew marġerina ġo tagen kbir u fond u qalli l-basal u t-tewm sakemm jibdew jirtabu.

Ħawwad il-ħin kollu.

Żid il-fwied u, filwaqt li tibqa' tħawwad il-ħin kollu, kompli sajjar sakemm isir.

Roxx ftit nuċimuskata, bżar u melħ u ħawwad tajjeb.

Baxxi n-nar, żid il-krema u ħawwad.

Kompli sajjar għal madwar 7 minuti.

Żid l-ispagetti fuq din it-taħlita.

Ħawwad tajjeb u servi mill-ewwel.

Nota: Tista' tuża l-fwied tal-fenek minflok dak tat-tiġieġ .


Ingredjenti 450g spagetti 400g polpa tat-tadam taħlita ta' frott tal-baħar tal-gosti tiegħek sinna u nofs tewm mqatta żgħir ħafna 3 mgħaref żejt taż-żebbuġa kuċċarina paste ta' l-inċova kuċċarina u nofs tursin frisk imqatta

melħ u bżar midħun frisk

F'taġen kbir saħħan ftit żejt u qalli it-tewm.

Ma tridx tħallih jinqela ħafna, għax inkella jagħmel togħma morra.

Żid il-frott tal-baħar u qalli għal ftit minuti.

Żid il-polpa u l-paste ta' l-inċova.

Baxxi ftit in-nar u ħalli t-taħlita ttektek għal madwar 20 minuta.

Jekk ikun hemm xi frott tal-baħar li ma jinfetaħx neħħih mill-ewwel.

Żid ftit melħ u bżar.

Sakemm iz-zalza tkun qed issir għalli l-għaġin.

Ħu borma kbira u imliha bl-ilma.

Meta jiftaħ jagħli żid il-melħ u għalli l-għaġin.

Meta l-għaġin ikun sar żiedu maz-zalza.

Ħawwad tajjeb.

Ara jekk ikunx hemm bżonn li żżid xi melħ u bżar.

Fil-wiċċ ferrex it-tursin frisk.

Servi mill-ewwel.


Ingredjenti 450g spagetti 340g polpa tat-tadam brunġiela mdaqqsa 3 mgħaref żejt taż-żebbuġa 2 mgħaref tursin frisk imqatta żgħir ftit bżar aħmar (jekk trid) melħ u bżar midħun frisk ġobon maħkuk.

Jekk jista jkun uża Grana Padano jew Parmiġġjan.

Aħsel, qatta u qalli l-brunġiela.

Neħħi l-brunġiela miż-żejt tal-qali u ħalliha fuq sarvetta tal-karta, biex jinxtorob iż-żejt.

Ħu kazzola ta' daqs moderat u fiha qalli t-tewm fiż-żejt taż-żebbuġa.

Trid tħawwad biex it-tewm ma jieħux ħafna kulur skur.

Żid it-tadam, tursin, melħ u jekk trid il-bżar aħmar.

Kompli sajjar fuq nar moderat għal madwar 25 minuta.

Meta z-zalza tkun lesta, żid magħha l-brunġiel moqli u kompli sajjar għal xi 3 minuti oħra.

Ħu borma kbira u imliha bl-ilma.

Meta l-għaġin ikun sar qattru tajjeb u qegħdu f'skutella kbira.

Ikun aħjar jekk tkun tista ssaħħan il-skutella qabel ma tpoġġi l-għaġin fiha.

Żid iz-zalza u ħawwad tajjeb biex l-għaġin kollu jinkesa biz-zalza.

Roxx ftit bżar midħun frisk u ħafna ġobon maħkuk.

Servi mill-ewwel.


Dan il-platt għaġin ħa ismu mis-sewwieqa Taljani tal-karettuni.

Dawn kienu jkunu mħallsin ftit u għalhekk kienu jridu jaraw kif jagħmlu biex barra milli jsajru bi ftit flus, jagħmlu platt għaġin malajr.

Dan l-għaġin kien perfett għal bżonnijiet tagħhom.

50g ħabaq frisk

5 sinniet tewm imqatta fin ħafna

6 mgħaref żejt taż-żebbuġa

melħ u bżar midħun frisk

Aħsel il-ħabaq u neħħi l-weraq minn maz-zkuk.

Qatta l-weraq f'biċċiet kbar.

F'kazzola kbira poġġi l-ingredjenti kollha, minbarra l-ispaghetti.

Sajjar fuq nar moderat għal qawwi għal kwarta.

Meta z-zalza tkun lesta ara jkollix bżonn aktar melħ u bżar.

Ħu borma kbira u imliha bl-ilma.

Meta jiftaħ jagħli żid il-melħ u għalli l-għaġin.

Meta l-għaġin ikun sar qattru tajjeb u qiegħed l-għaġin f'skutella kbira.

Żid iz-zalza u ħawwad tajjeb.

Jekk trid żid ftit żejt nej.

Servi mill-ewwel.

Ma' dan l-għaġin ma tridx isservi ġobon maħkuk.


Il-laħam meħtieġ għal din ir-riċetta jista' jkun għolja tal-koxxa jew rump .

L-importanti hu li ma jkollux ħafna xaħam.

Ingredjenti 500g għaġina sfoll 500g ċanga 400g kliewi taċ-ċanga 300g basal 50g marġerina

3 mgħaref dqiq

bajda mħabbta

dada taċ-ċanga

bżar mitħun frisk u melħ

Naddaf il-laħam u qattgħu f'biċċiet żgħar.

Ixgħel il-forn 200 0 C, gass numru 6.

Naddaf tajjeb il-kliewi u qattagħhom f'biċċiet żgħar.

Laħlaħ tajjeb għal iżjed minn darba.

Qaxxar il-basal u qattgħu f'biċċiet żgħar.

Dewweb il-marġerina ġo taġen kbir u fond u qalli l-basal mingħajr ma tħallih jieħu kulur.

Żid il-laħam u l-kliewi u kompli sajjar sakemm il-laħam jieħu kulur kannella minn barra.

Baxxi n-nar u żid id-dqiq.

Roxx ftit bżar u melħ u kompli sajjar filwaqt li tħawwad il-ħin kollu.

Farrak id-dada taċ-ċanga u żid 2 tazzi ilma.

Kompli ħawwad u sajjar għal ftit minuti oħra.

Neħħi t-taġen minn fuq in-nar.

Agħżel dixx taċ-ċaqquf bix-xifer wiesa' u qiegħed it-taħlita ġo fih.

Ferrex ftit dqiq fuq il-mejda tal-kċina u iftaħ l-għaġina.

Iksi l-wiċċ tad-dixx biha.

Agħmel ftit xquq fil-wiċċ biex il-fwar joħroġ u l-għaġina ma tirtabx.

Idlek il-wiċċ tal-għaġina bil-bajda mħabbta u aħmi għal madwar 45 minuta.

Servi sħuna bil-patata maxx u ħaxix mgħolli.


L-i spare ribs jistgħu jkunu kemm kustilji tal-majjal kif ukoll taċ-ċanga.

Huma l-aktar qatgħa tal-laħam irħisa u ssibhom fuq kważi kull menù tar-ristoranti madwar id-dinja.

Ġeneralment, kull rack ikollha bejn 11 u 13 – il kustilja.

2 racks ta' spare ribs

3 mgħaref għasel

2 mgħaref Worcestershire sauce

2 mgħaref whisky

mgħarfa żejt taż-żebbuġa

1⁄2 mgħarfa paprika

tazza mdaqqsa ilma

1⁄2 kikkra ħall abjad

bżar mitħun frisk u melħ

Ixgħel il-forn 150 0 C, gass numru 2.

Naddaf il-laħam u aqsam kull rack fi tnejn.

Roxx ħafna bżar u ftit melħ fuqhom.

Uża subgħajk biex tkun ċerta li kull kustilja tinkesa sew bil-bżar u melħ.

Geżwer fil-fojl u qiegħed fuq dixx tal-forn.

Sajjar fil-forn għal madwar siegħa u tliet kwarti.

Meta jkunu saru, neħħi l-fojl u poġġihom fuq xibka tal-ħadid.

Qiegħed dixx kbir taħt ix-xibka biex ix-xaħam u l-likwidi tal-laħam ikomplu joqtru fih.

Qaxxar il-basal u t-tewm u qattagħhom f'biċċiet żgħar.

Saħħan ftit żejt ġo kazzola żgħira u qalli l-basal.

Ħawwad il-ħin kollu biex il-basal ma jiskurax.

Żid it-tewm, il-kunserva, iz-zokkor, l-għasel u l- Worcestershire sauce .

Qiegħed fuq nar moderat sakemm it-taħlita tiftaħ tagħli.

Baxxi n-nar u kompli sajjar għal 5 minuti.

Żid il- whisky , il-paprika, il-ħall, il- barbecue sauce u l-ilma.

Roxx iżjed bżar u melħ.

Ħawwad tajjeb u kompli sajjar sakemm it-taħlita terġa' tiftaħ tagħli.

Baxxi n-nar u ħalliha ttektek għal madwar siegħa.

Importanti ħafna li din iz-zalza ma tinħaraqx u li tkun magħquda.

Erġa' ixgħel il-forn, din id-darba 240 0 C, gass numru 9, madwar nofs siegħa wara li z-zalza tkun ilha fuq in-nar.

Idlek kull kustilja biz-zalza li ħejjejt għal aktar minn darba.

Poġġi l-kustilji fuq dixx nadif tal-forn u sajjar għal madwar 10 minuti.

Servi sħan ħafna.


It- tagliatelle huma bħal spagetti wiesgħa u ċatti.

Ingredjenti 400g tagliatelle ħodor 300g sider tat-tiġieġ 300ml krema friska 200g qarabagħli.

Jekk jista jkun għażel mit-twil. żejt taż-żebbuġa tewm riegnu melħ u bżar midħun frisk

Imla borma kbira b'ħafna ilma u poġġiha fuq in-nar.

Meta l-ilma jiftaħ jagħli żid ftit melħ.

Għalli l-għaġin.

Meta l-għaġin ikun sar saffi u għaddih minn l-ilma kiesaħ, biex l-għaġin jiksaħ sew u b'hekk ma jibqax isir.

Ħalli l-għaġin fil-passatur biex joqtor tajjeb.

Jekk ma ssibx tagliatelle ħodor tista tuża dawk bojod.

Aħsel u qatta l-qarabagħli f'biċċiet ftit akbar minn sulfarini ( julienne ).

Qatta t-tiġieġ f'biċċiet żgħar.

Ġo taġen kbir saħħan ftit żejt u qalli t-tewm.

Ftit wara żid il-qarabagħli, t-tiġieġ u r-rignu u kompli sajjar filwaqt li tħawwad il-ħin kollu.

Meta tara li t-tiġieġ ikun sar żid il krema u kompli sajjar sakemm tibda tinġibed.

Żid l-għaġin u roxx ftit bżar u melħ.

Ħawwad bil-mod ħafna biex l-għaġin ma jitfarrakx.

Servi sħun.


Ingredjenti 450g tagliatelle 300g salamun tewm aruka żewġ vażetti krema friska grokk vodka melħ u bżar midħun frisk żejt taż-żebbuġa ħabaq Metodu Imla borma kbira b'ħafna ilma u poġġiha fuq in-nar.

Għalli l-għaġin.

Aħsel tajjeb l-aruka, qattagħha f'biċċiet imdaqqsa u poġġiha f'passatur biex toqtor tajjeb.

L-aħjar salamun li tuża huwa jew dak frisk inkella tal-friża.

Jekk trid tista tuża dak affumigat ( smoked ).

Iżda jekk se tuża dan trid tagħmel attenzjoni kemm tagħmel, għax it-togħma tiegħu hija qawwija.

Trid tqatta s-salamun affumigat f'biċċiet żgħar filwaqt li tieħor trid tqattgħu f'biċċiet żgħar u kwadri.

Ġo taġen kbir u fond saħħan iż-żejt u ġo fih qalli t-tewm.

Trid tħawwad il-ħin kollu.

Żid is-salamun u l-ħabaq u sajjar għal ftit ħin.

Baxxi n-nar u zid il-vodka.

Kompli sajjar għal 6 minuti.

Żid l-għaġin u l-aruka.

Roxx ftit bżar u melħ u ħawwad bil-mod biex la tfarrak l-għaġin u lanqas is-salamun.

Servi sħun.


It- tagliatelle huma bħal spagetti wesgħin u ċatti.

Ingredjenti 600g tagliatelle 300g maskli 300g mħar 200g gambli 2 tadamiet tewm… skont kemm tiggosta tursin imqatta' rqiq ħafna ħabaq frisk imqatta' rqiq ħafna

qoxra ta' lumija maħkuka

tazza nbid abjad

żejt taż-żebbuġa

bżar mitħun frisk u melħ

Poġġi borma kbira mimlija bl-ilma fuq in-nar.

Malli l-ilma jiftaħ jagħli, żid ftit melħ u għalli l-għaġin.

Meta l-għaġin ikun sar, saffih u għaddih mill-ilma kiesaħ biex jiksaħ u ma jibqax isir.

Ħalli l-għaġin fil-passatur sakemm joqtor tajjeb.

Qaxxar it-tewm, qattgħu f'biċċiet żgħar u qallih għal ftit ħin fi ftit żejt f'taġen kbir u fond.

Tħallihx jiskura ħalli ma jagħmilx togħma morra.

Qaxxar it-tadam u qattgħu f'biċċiet żgħar.

Aħsel tajjeb il-frott tal-baħar, żidu mat-tewm u ħawwad tajjeb.

Żid l-inbid, il-ħabaq, il-qoxra tal-lumija maħkuka u t-tadam.

Roxx ftit bżar u melħ u ħawwad tajjeb mingħajr ma tkisser il-frott tal-baħar.

Servi sħun fuq it- tagliatelle bi ftit tursin imqatta' rqiq fil-wiċċ.


Ingredjenti Għaġina ħelwa taċ-ċikkulata 430g dqiq plain 300g margarine 120g zokkor 50g trab taċ-ċikkulata 2 bajdiet Għall Mili 150g frak ta' kejk 120g margarine 120g zokkor 120 bajd 40g chocolate chips 50 g trab taċ-ċikkulata skura

Għall kisi

container mascarpone (ġobon artab)

80g ċikkulata skura (tat-tidwib)

liqueur taċ-ċikkulata jew rum iswed

Ġo skutella għarbel id-dqiq u t-trab taċ-ċikkulata.

Trid tgħarbilhom għal aktar minn darba.

Int u tgħarbel trid iżżomm il-passatur kemm tista 'l fuq.

Din biex iddaħħal kemm tista arja, int u tgħarbel.

Żid il-margarine.

Jekk se tuża l-mixer, biex tagħmel l-għaġina; allura trid tuża l-ganċ.

Tista tagħmel din l-għaġina b' idejk.

Ħaddem sewwa bejn idejk il-margarine u d-dqiq, sakemm it-taħlita tiġi qisha ramel safrani.

Ma tridx tibqa tidher il-margarine.

Ġo bieqja żgħira ħallat il-bajda flimkien maz-zokkor.

Żid din it-taħlita ma' dik tad-dqiq u margarine.

Ħallat sew u għaqqad biex itfforma għaġina.

Hija mportanti ħafna li tħaddem biss għal ftit minuti.

Jekk tkun qed tuża l-mixer naddaf tajjeb il-ganċ.

Ifforma l-għaġina f' forma ta' ballun.

Ma tridx iżżid dqiq.

Poġġi l-għaġina f' bieqja u għatti tajjeb b' sarvetta mxarrba.

Jekk qed tagħmel l-għaġina b'idejk; neħħi l-għaġina kollha li jkollok mas-swaba.

Ifforma l-għaġina f' forma ta' ballun.

Ma tridx iżżid dqiq.

Trid tħalli l-għaġina toqgħod mil-lanqas għal siegħa.

Jekk ikollok il-kċina sħuna; allura trid tpoġġiha fil-fridge.

Idlek forma tat-torti bi ftit margarine u roxx ftit dqiq.

Ġo bieqja poġġi l-margarine u z-zokkor.

Ħaddem tajjeb, jekk tista uża hand beater tal-elettriku.

Ma' din it-taħlita żid il-bajd, it-trab taċ-ċikkulata, ic-chocate chips u l-frak tal kejk.

Ħawwad tajjeb.

B'din it-taħlita imla l-forma san-nofs.

Sajjar fil-forn b' temperatura 1800C Gas Numru 4-5 għal madwar 40 minuta.

Neħħi mill-forma u ħalliha tiksaħ sewwa.

Meta tkun żgur li t-torta hija kiesħa, xarrab tajjeb il-wiċċ b'xi liqueur taċ-ċikkulata jew bir-rum iswed.

Ġo bieqja poġġi l-mascarpone flimkien maz-zokkor u l-krema.

Dewweb iċ-ċikkulata "banju maria" u żidha mat-taħlita tal-mascarpone.

Iksi l-wiċċ tat-torta b'din it taħlita.

Kessaħ tajjeb għal madwar 4 siegħat.

Żejjen il-wiċċ b'ħafna tipi ta' ċikkulatini.

Tista tħallihom bil-karta li jkunu mgeżwra biha, biex jagħtu aktar kulur lit-torta.

Roxx ftit trab taċ-ċikkulata fil-wiċċ.


Din hi riċetta speċjali għal jum speċjali!

Ingredjenti 600g għaġina ħelwa… skont l-istruzzjonijiet 1 sa 6 tar-riċetta ' Flan tal-Kiwi u Irkotta ' mogħtija f'dan il-ktieb 150g ċikkulata sewda mqattgħa f'biċċiet 120g marġerina

120g frak tal-kejk… irid ikun taċ-ċikkulata jew tal-vanilja u xi ftit xott

50g trab taċ-ċikkulata skura

Ingredjenti Għall-Kisi

80g ċikkulata skura

vażett krema friska

likur taċ-ċikkulata jew rum iswed

Ixgħel il-forn 180 0 C, gass numru 4.

Lesti l-għaġina u ħalliha tistrieħ.

Sadanittant, ipprepara l-mili.

Qiegħed il-marġerina u z-zokkor ġo skutella u ħaddimhom tajjeb.

Żid il-bajd, iċ -chocolate chips , it-trab taċ-ċikkulata u l-frak tal-kejk.

Kompli ħaddem sakemm l-ingredjenti kollha jitħalltu tajjeb.

Iftaħ l-għaġina.

Segwi l-istruzzjonijiet 8 sa 10 tar-riċetta ' Flan tal-Kiwi u Irkotta '.

Ferra' t-taħlita fil-forma u sajjar fil-forn għal madwar 40 minuta.

Neħħi t-torta mill-forn u ħalliha għal xi 5-8 minuti fil-forma qabel tneħħiha u tħalliha tkompli tiksaħ fuq xibka tal-ħadid.

Xarrab tajjeb il-wiċċ tat-torta b'xi likur taċ-ċikkulata jew rum iswed.

Qiegħed il- mascarpone , iz-zokkor u l-krema ġo skutella u ħaddem tajjeb.

Qiegħed iċ-ċikkulata f'kazzola u dewwibha banju marija.

Oqgħod attenta li ma jidħolx ilma fil-kazzola.

Żid iċ-ċikkulata mdewba mat-taħlita tal- mascarpone .

Iksi t-torta b'din it-taħlita.

Kessaħ tajjeb għal mhux anqas minn 4 sigħat.

Tista' żżejjen il-wiċċ tat-torta b'ċikkulatini differenti u mbagħad troxx ftit trab taċ-ċikkulata fuqhom.

Tista' tagħżel ċikkulatini li jkunu miksijin b'karti ta' kuluri differenti u żżejjen b'dawn.


Ingredjenti 600g tonn 200g brokkli 150g basal abjad mgharfa ghasel meraq ta' lumija zejt taz-zebbuga ftit inbid bzar u melh Metodu 1.Hallat flimkien l-inbid,l-ghasel, il-meraq tal-lumija u ftit zejt taz- zebbuga, bzar u melh go recipjent.

Qieghed it-tonn f'dan il-marinat

2.Aqsam il-brokkli fi fjuretti zghar,ahsilom sew u poggihom f'borma bl-

Qaxxar il-basla u qattagha fi slajsis.

Zidhom fuq il-fjuretti tal-brokkli.

Isajjaromx izejjed.

Igbor il-haxix mgholli mill-ilma u zommu fis-shana.

Issajrux izejjed.

5.Servi shun flimkien mal-fjuretti tal-brokkli u s-slajsis tal-basal

mghollijin.